Умарга хотини гап қайтаргани ҳақидаги қисса тўғрими?\nBy IxlosOrg on 12/25/2019 31 ТАРИХ ВА СИЙРАТ ФАТВОЛАР\nСўнгги даврларда интернетда тарқалган бир қисса ҳақида бизга маълумот берсангиз, Аллоҳ хайрингизни берсин!\nҚиссада айтилишича, бир киши хотинидан норози бўлади. Сабаби, хотини унга овозини баланд кўтарар экан. Шу сабабдан у хотинидан шикоят қилиш учун Умар ибн Хаттоб разияллоҳу анҳу ҳузурига боради. Етиб бориб, энди эшикни тақиллатмоқчи бўлиб турса ичкаридан Умарнинг хотини унга овозини баланд кўтараётганини эшитиб қолади. Сўнг ноумид бўлганича орқасига қайтади. Шу қисса саҳиҳми? Агар ҳақиқатан ҳам шу воқеа содир бўлган бўлса, бундан хотин киши эрига овозини баланд кўтариши жоизлиги келиб чиқадими?\nБиринчидан, мазкур қисса саҳиҳ эмас. Қиссада келишича, бир киши хотинидан шикоят қилиб Умарнинг уйига боради. Унинг уйига етиб келиб, эшик олдида кутиб турганда ичкаридан Умарнинг хотини унга овозини баланд кўтараётганини эшитади. Умар жим турар, хотинига ҳеч нарса демас эди. Шунда ҳалиги киши: «Агар Умарнинг ҳоли шу бўлса, менинг ҳолим нима бўларди?!» деб ортига қайтишга чоғланади. Уйидан чиққан Умар унинг қайтиб кетаётганини кўриб: «Менда нима ҳожатингиз бор эди?» дейди. Шунда у: «Эй амирул-мўъминин, мен ҳузурингизга хотинимнинг ёмон хулқидан шикоят қилиб келган эдим. Қарасам, сизнинг хотинингиз ҳам худди шундай экан. Шунинг учун, «Агар амирул-мўъмининнинг ҳоли шу бўлса, менинг ҳолим нима ҳам бўларди», деб орқага қайтиб кетаётган эдим», дейди. Умар айтади: «Хотинимнинг менинг устимда бир қанча ҳақлари борлиги сабабидан жим турдим. У менга овқат пишириб беради, нон ёпади, кийимларимни ювади, болаларимни эмизади. Ҳолбуки, бу ишлар унга вожиб эмас. Қолаверса, хотиним сабабли нафсим ҳаромдан тийилиб туради. Мана шу сабаблар учун унинг гапларига сабар қиламан». Шунда ҳалиги киши айтади: «Эй амирул-мўъминин, менинг ҳам хотиним шундай». «Ундай бўлса, сен ҳам сабр қил, хотиннинг аччиғи узоққа бормайди», дейди Умар.\nБу қиссани асли йўқ. Бу ҳақда гапирган бирон муҳаддис олимни билмаймиз. Мазкур қиссани шофеий фуқаҳоларидан Шайх Сулаймон ибн Муҳаммад ал-Бужайрамий «Шарҳи манҳаж»нинг ҳошиясида (3/441-442) келтирган. Шунингдек, ҳанафий фуқаҳолардан Абу Лайс ас-Самарқандий «Танбиҳул-ғофилин» (517) китобида, Ибн Ҳажар ал-Ҳайтамий «Аз-завожир» китобида келтирган. Лекин улар қиссанинг санадини айтмасдан, унинг заифлигига ишора қиладиган «айтилишича», «ривоят қилишларича» ва ҳоказо иборалар билан келтирганлар. Бу каби иборалар қиссанинг саҳиҳ эмаслигини англатади. Шунингдек, қуйидагилар ҳам унинг заифлигини кўрсатади:\nҚисса Умар разияллоҳу анҳу одамлар ичида ҳайбатли инсон бўлганига зиддир. Одамлар у зотдан шунчалар ҳайбатлансалар-у, хотинлари ундан ҳайбатланмасликлари қизиқ. Ибн Аббос разияллоҳу анҳумо айтади: «Роппа-роса бир йил Умар разияллоҳу анҳудан бир оят ҳақида сўролмай юрдим. У кишидан ҳайбатланиб сўролмас эдим» (Бухорий, 4913; Муслим, 1479).\nАмр ибн Маймун айтади: «Мен Умар разияллоҳу анҳу пичоқланган куни ўша ерда ҳозир бўлганман. Унинг ҳайбатидан биринчи сафда турмаган эдим. Жуда ҳам ҳайбатли инсон эди» («Ҳилят ал-авлиё», 4/151).\nУмарнинг хотини унга овозини кўтариши, овози ҳатто кўчага эшитилиши, Умар эса жим туриши ақлга тўғри келмайдиган ишдир. Амирул-мўъмининдан шайтон ҳам қўрқар эди. Агар у бир йўлдан юрса, шайтон бошқа йўлга қараб кетар эди. Аёллар эрларига овозларини кўтаришлари салафлар даврида кузатилмаган ишдир.\nУндан ташқари, қиссадаги Умар разияллоҳу анҳуга нисбатан айтилган «У менга овқат пишириб беради, нон ёпади, кийимларимни ювади, болаларимни эмизади. Ҳолбуки, бу ишлар унга вожиб эмас» деган сўз нотўғридир. Чунки хотин кишининг эрига хизмат қилиши вожибдир. Айниқса, модомики хотин эрининг никоҳида экан, боласини эмизиши вожибдир.\nХулоса шуки, бу қиссанинг таги йўқ. Қиссанинг маъноси ҳам унинг мункар эканига ва саҳиҳ эмаслигига далолат қилиб турибди. Шунга биноан, бу қиссани аёллар эрларига овозларини кўтаришлари жоизлигига далил қилиб бўлмайди. Зеро, хотин киши эрига овозини кўтариши одобсизлик ва қўполликдир. Бу жоиз эмас.\nШайх Ибн Усайминдан хотин киши оилавий ишларда эрига овозини кўтаришининг ҳукми ҳақида сўралганда бундай жавоб қилган:\n«Биз бундай хотинга овозингни эрингга кўтаришинг одобсизликдир деймиз. Чунки эр киши хотини устидан бошлиқ ва раҳбардир. Хотин раҳбарини ҳурмат қилмоғи ва унга одоб билан муомала қилмоғи лозим. Чунки гўзал муомала эр-хотин ўртасида меҳр-муҳаббатни пайдо қилиб, оиланинг узоқ давом этишига сабаб бўлади. Шунингдек, эр ҳам хотинига чиройли муомалада бўлмоғи керак. Чиройли муомала икки тарафдан ҳам талаб қилинган. Аллоҳ таоло айтади: «Хотинларингиз билан тинч-тотув яшанглар. Агар уларни ёмон кўрсангиз ҳам (сабр қилиб яшайверинглар). Зеро, сизлар ёмон кўрган нарсада Аллоҳ кўп яхшиликларни тақдир қилган бўлиши мумкин» (Нисо, 19). Бундай хотинларга насиҳатим Аллоҳдан қўрқсинлар. Овозларини эрларига баланд кўтармасинлар. Хусусан, эрлари уларга паст овозда хитоб қилиб, уларни ҳурмат-иззат қилар экан, улар ҳам шундай муомалада бўлсинлар» («Нурун алад-дарб» («Ал-мактаба аш-шомила» тартиби ила, 2/19) эшиттиришидан олинди). Валлоҳу аълам.\nAvvalgi maqolaВарақот шарҳи | Усулул фиқҳ | #10 | 55-56 байтлар | Шайх Содиқ Самарқандий\nKeyingi maqola Савол-жавоблар (25.12.2019)


"Қирғизистон милиционери икки сўхликни калтаклаб¸ пулини тортиб олди"\n18 май 2021, Тошкент вақти: 22:32\nЎзбекистоннинг Қирғизистон ерлари билан ўралган Сўх эксклавида яшовчи Озодлик манбаси шу ҳафта бошида икки ҳамюрти ўзини Қирғизистон милицияси ходими, деб таништирган шахс томонидан калтаклангани ва талангани тўғрисида хабар қилди.\nВоқеа содир бўлган Боткен вилояти, Қадамжой тумани Ички ишлар бўлими бошлиғи ҳамда вилоят Ички ишлар бошқармаси матбуот хизмати ходими масалани ўрганиб чиқишга Озодликка ваъда берди.\nҚадамжойда нима бўлди?\nОзодликнинг Сўхдаги манбасидан келган аудиохатда мана бундай дейилган:\n“8 июнь, кеч соат 8 ларда Сўх тумани, Ровон қишлоғида яшовчи Ўзбекистон фуқароси Умаралиев Шоҳжаҳон ва Сўх тумани, Мулгон қишлоғида яшовчи Ўзбекистон фуқароси Гадоев Умиджонлар ўз бошқарувларида бўлган Damas автомашинасида Фарғона – Сўх йўналишида Сўх туманига келаётган вақтда Қирғизистон республикаси Боткен вилояти Қадамжой тумани ҳудудидаги “Қирғизмунай” АЁҚШи ёнида Қирғизистон фуқаролари томонидан тўхтатилган.\nЎзбекистон фуқаролари машинасини тўхтатган икки маҳаллий – Қирғизистон фуқароларидан бири ўзининг ички ишлар бўлимининг 10-бўлимида ишлашини, исми Нурбек эканлигини айтган.\nНурбек ва унинг шериги ўзбекистонликларни тўхтатишдан олдин ўзлари миниб келган давлат рақами S9492, кул ранг “Мерседес-Бенц” автомобилидан маст ҳолда тушган.\nНурбек ва унинг шериги Умаралиев Шоҳжаҳон ва Гадоев Умиджонларни ҳеч қандай асоссиз калтаклаб, қўрқитиш йўли билан уларнинг 200 минг сўмини тортиб олган. Шундан сўнг Нурбек Ўзбекистон фуқароларига тегишли бўлган автомобиль рақамини ечиб олиб, 400 доллар олиб келиб беришса, номерни қайтариб беражагини айтган ва воқеа жойидан кетиб қолган”.\nОта-она нима деди?\nОзодлик мухбири калтакланган ва таланганлардан бири – Умиджон Гадоевнинг отаси, 1949 йилда туғилган Хўжаамир ака ҳамда онаси Муҳтарам опа билан боғланди. Улар Озодлик манбаси келтирган фактларни тасдиқлади.\nХўжаамир аканинг айтишича, Қирғизистон ҳудудида калтакланган ўғли уйга 9 июнь, эрталаб кириб келган ва бўлиб ўтган воқеани айтиб берган.\nОта-онанинг айтишича, уларнинг ўғли Умиджон ва яна бир калтакланган Умаралиев Шоҳжаҳон воқеа юзасидан Сўх милициясига ариза ёзган. Ота-она билан Озодлик боғланган 11 июнь куни калтакланганлар Сўхда эмас эди – тиббий экспертизадан ўтиш учун Фарғонага кетгани маълум бўлди.\nҚирғизистонликлар нима деди?\nБоткен вилояти, Ички ишлар бошқармаси матбуот хизматининг ўзини Дамира, деб таништирган ходими Озодлик мухбиридан воқеа тафсилотларини эшитгач, Қадамжойда Нурбек исмли ходим борлигини тан олди ва у билан боғланиб, нима бўлганини суриштиришга, оладиган информациясини етказишга ваъда берди.\nҚадамжой тумани Ички ишлар бўлими бошлиғи Мурат Тўғузақов 8 июнь куни бўлган воқеадан хабарсизлигини билдираркан, Озодлик мухбиридан эшитгани гапларни суриштиришга ваъда берди. Тўғузақовнинг айтишича, “Нурбек исмли ходим бор, лекин у бошқа туманда ишлайди”.\nБоткен вилояти, Ички ишлар бошқармаси матбуот хизмати ходими Дамира кейинги бор боғланганимизда “Нурбек билан боғланишнинг имкони бўлмагани, уни билганлар оиласида қандайдир тадбир бўлаётгани учун бугун ишга чиқмагани”, тўғрисида айтди.\nИчки ишлар бўлими бошлиғи Мурат Тўғузақов жабрланганлар ариза билан мурожаат қилишлари кераклигини уқтирди.\nБироқ Қирғизистон Омбудсманининг Боткен вилоятидаги вакили Ҳайитали Айқинов Озодлик билан суҳбатда “ариза билан мурожаат қилиш” айтишгагина осонлигини, амалда эса бу имконсизлигини таъкидлар экан, бундай деди:\n“Ҳуқуқ-тартибот органлари ходимлари анча-мунча ушлаб, қийноққа солгани тўғрисида фуқаролар ҳеч кимга мурожаат қила олишмайди. Шунинг учун сиз айтаётганга ўхшаш воқеалар бўлиб турганига ишониш мумкин. Лекин сиз айтаётган факт бўйича менга ҳеч ким мурожаат қилгани йўқ”.\nҚадамжойдаги талончилик нега юз берди?\n2013 йилнинг 5 январида бошланиб 7 январида якунланган Сўх жанжалидан бери мазкур эксклав аҳолиси, ўзларининг таъбирича,“ярим қамал” шариоитида яшаб келади. Сўхни Ўзбекистон билан боғловчи яқин йўлдаги чегара бекати ёпиб қўйилган, натижада эксклав аҳолиси Фарғонага Қирғизистоннинг Қадамжойи орқали қатнашга мажбур.\nИнсоф юзасидан шуни ҳам айтиш керакки, Сўх жанжалидан сўнг Қирғизистоннинг Ўзбекистон ерлари билан ўралган Барак эксклави аҳолиси ҳам сўхликлар каби қийналиб келмоқда.\nСўх ва Барак муаммосини Озодлик мунтазам кузатиб келмоқда. Масалан, жорий йил апрелида сўхлик Парвоз Ҳакимовнинг каттагина мактуби сайтимизда эълон қилинган эди.\nСўхда нима бўлган эди?\n2013 йил 5 январь куни Қирғизистон чегарачилари икки давлат ўртасида баҳсли бўлиб тургани айтилаётган ҳудудга симёғочлар ўрната бошлаганига Сўх эксклавидаги Хушёр қишлоғи аҳолиси норозилик билдирган эди. 6 январь куни бу норозилик қирғиз чегарачиларини ўқ узишга мажбур қилган ва ҳар икки томондан одамлар гаровга олинган катта жанжалга айланди. Фақат 7 январга келибгина жанжални тўхтатишга муваффақ бўлинди.\nВоқеа пайтида ўзбекистонликлар томонидан қирғизистонлик 30 фуқаро гаровга олингани айтилган. Қирғизистон томонида эса ўзбекистонлик 6 аёл гаровга олинган. Ўзбекистонликлар гаровдагиларни қўйиб юборгач, қирғиз томони ҳам 6 аёлни бўшатган.\nҚирғизистон чегара хизматининг билдиришича, 7 январда бўлиб ўтган расмийлар учрашувида Фарғона вилояти ҳокими чегарадаги жанжал пайтида қирғиз чегарачилари отган ўқдан уч нафар одам яралангани ҳақида маълумот берган.\nЎзбекистон Сўх воқеасида моддий зиён кўрган қирғизистонликларга 56 минг доллар товон пули тўлаган.\nҚирғизистон ҳукуматининг Боткендаги ваколатхонаси 2013 йил 17 январда тарқатган хабарда айтилишича, товон пули сўхликлар томонидан пачоқланган қирғизистонликларга тегишли 12 та автомашина учун тўланган. Товон пули ҳар бир машина эгасига топширилган. Шундан сўнг ўзбек ва қирғиз расмийлари товон пули тўлангани тўғрисидаги протоколни имзолаган.\nЎзбекистоннинг Сўх эксклавида тақрибан 60 минг киши яшайди.\nDamasнинг номери қаерда қолди?\nОзодликнинг Сўхдаги манбаси 8 июнь куни Қадамжойда Нурбек томонидан ечиб олинган ва 400 доллар эвазига қайтарилажаги айтилган номер (давлат рақами) 10 июнь куни Сўхга "ўз оёғи билан" етиб келганини хабар қилди. Унинг айтишича, Қирғизистон Давлат автомобиль назорати ходими номерни бир сўхлик орқали бериб юборган.


Аввалроқ, 17 октябрь куни “Ўзбекистон Қуръон мусобақаси-2018” Республика босқичи 18-25 ёшлилар ўртасидаги ҳифз йўналиши 1-ўрин соҳиби, Андижон шаҳридаги “Саййид Муҳйиддин махдум” ислом билим юрти талабаси Муҳаммадисо қори Маҳмудовнинг Қуръони каримни тажвид қоидаси билан ёддан ўқиб бериш бўйича Россия Федерациясида ўтказиладиган "XIX Халқаро Қуръони карим мусобақаси"да иштирок этиш учун Москва шаҳрига жўнаб кетгани ҳақида хабар берган эдик.\nМусобақанинг дастлабки саралаш босқичи Москва жоме масжидида ўтказилган. Мусобақа иштирокчиларини Индонезия, АҚШ, БАА, Қувайт ва Россия давлатларидан келган ҳакамлар баҳолашган.\nМусобақа ғолиблари қуйидагилар:\n1-ўрин: Яманлик Абдул Хаким аль-Аусажи;\n2-ўрин: Тунислик Мухаммад Абдул Қадир;\n3-ўрин: БААлик Валид ал-Марзуки;\n4-ўрин: Босния ва Герцеговина давлатидан Харис Карпо эгаллаган.\nАндижон шаҳридаги “Саййид Муҳйиддин махдум” ислом билим юрти талабаси Муҳаммадисо қори Маҳмудов ҳам мамлакатимиз номидан мусобақада иштирок этди ҳамда юқори рейтинг баллари билан фаол иштирокчилар қаторида қайд этилди.\nМусобақа иштирокчилари учун Москванинг диққатга сазовор жойларига саёҳатлар ташкил этилган.\n902 марта ўқилди\nДругие материалы в этой категории: « Шайх Абдулазиз Мансурга «Фахрий профессор» унвони берилди\t“Имом Бухорий номини эшитганда, бутун Малайзия халқи қувонади” »


Касб байрамингиз муборак, азиз ҳамкасблар! / Olamsport.com\n27 июн 07:50\nКасб байрамингиз муборак, азиз ҳамкасблар!\nТеглар : МатбуотОАВБайрам\nБугун 27 июнь – Матбуот ва оммавий ахборот воситалари ходимлари куни.\nБу санани халқимизни ахборот билан таъминлашдек олижаноб ишга бағишлаган касб эгалари кенг нишонлайдилар. Зеро, ҳаётимизнинг бирон соҳасини оммавий ахборот воситалари фаолиятисиз тасаввур этиш қийин.\nБугун Ўзбек миллий академик драма театрида ушбу санага бағишланган тантанали йиғилиш ҳамда тақдирлаш маросими бўлиб ўтади. Унга вазирлик ва идоралар, жамоат ташкилотларининг вакиллари, оммавий ахборот воситаларининг ходимлари, ноширлар, матбаачилар, фахрий журналистлар, олий ўқув юртлари журналистика факультетларининг профессор-ўқитувчилари ва талаба ёшлар таклиф этилади.\nФурсатдан фойдаланиб, телевидения, радио, босма ва электрон нашрларда фаолият юритаётган барча ҳамкасбларимизни бугунги касб байрами билан табриклаймиз! Қаламингиз ҳамиша ўткир бўлсин, азиз ҳамкасблар!\nШон О'Мэлли: Ўзимни мағлуб деб ҳисобламайман, рекордим 12:0! 0\nМустақиллигимизнинг 29 йиллик тўйи муборак, азиз юртдошлар! 0\nАкбар Жўраев жамоамизнинг иштирокига чиройли якун ясаб берди 0


Табиий офатлар Анталияда. Туристик ҳудуд ўрмонлари ёнмоқда (видео) | Qalampir.uz\nТабиий офатлар Анталияда. Туристик ҳудуд ўрмонлари ёнмоқда (видео)\nОлам\t28 Июль 20:12 4575\nТуркиянинг Анталия провинциясида катта ўрмон ёнғини содир бўлди. Табиий офат туфайли бешта аҳоли яшаш пунктлари эвакуация қилинди. Бу ҳақда “Интерфакс” нашри хабар бермоқда.\nҚайд этилишича, бугун, 28 июль куни Анталия провинцияси Манавгат туманида кенг кўламли ўрмон ёнғини содир бўлган. Ёнғин оқибатида ўнлаб гектар ўрмонлар ёниб кетган ва бешта турар-жой аҳолисини эвакуация қилишга тўғри келган.\nХабарга кўра, ёнғин сабаблари ҳозирча номаълум. Ёнғинни ўчириш учун бошқа провинциялардан самолёт, 19 та вертолёт, 103 та ўт ўт ўчириш машинаси ва 412 нафар мутахассис жўнатилган. Бироқ маҳаллий ҳокимият маълумотларига кўра, ҳозирча ёнғинни ўчиришнинг имкони йўқ.\nМанавгат тумани мэрининг таъкидлашича, ёнғин кўплаб турар-жой ва бизнес биноларини вайрон қилиб, ушбу туманнинг марказини эгаллаб олган. Шу сабабли маҳаллий аҳолини эвакуация қилишга тўғри келган.\nБироқ мэр ёнғин қирғоқдан узоқлашиб борётганини таъкидламоқда. Шунинг учун ҳам Анталиянинг сайёҳлик ҳудудларидаги дам олувчилар қўрқувга тушмаган.\nАввалроқ, Туркия шимоли-шарқида Риза ва Артвин провинцияларида тошқин бошлангани ҳақида хабар бергандик.\nКучли ёмғир ёғиши оқибатида Артвин провинциясининг Архави туманида сув тошқинлари содир бўлди. Архави дарёси тошиб, туман маркази ва қишлоқ йўллари сув остида қолди. Риза вилоятининг Финдикли туманида ҳам шундай ҳолат юз берди.\n24 Сентябрь 07:41 46856\n25 Сентябрь 20:55 30599\n25 Сентябрь 16:47 22369


Бухорода “ATF Championship” промоушени навбатдаги жанг кечасини ўтказади\n23 июнь, 2021, 10:59\nАжойиб жанглар кутиб турибди.\nХабарингиз бор, Бухорода ўзбек яккакураш оламининг ёрқин намояндаларидан бири Музаффар Раджабов бошчилигида “ATF Championship” промоушенига асос солинганди. Мазкур промоушен ўзининг илк турнирини ўтказиб улгурди. 4 июль куни эса Бухоро шаҳридаги “Турон Plaza” меҳмонхонасида навбатдаги жанг кечаси ўтказилади.\nМазкур кечада жанг қилувчи барча жуфтликлар деярли маълум бўлиб улгурди. Бу сафар ҳам жанглар профессионал кикбоксинг ҳамда ММА йўналишларида ўтказилади.\nАсосий ташкилотчи Музаффар Раджабовнинг таъкидлашича, бу сафарги турнир янада қизиқарли ўтади. Сабаби, юқори даражадаги спортчилар жалб қилинган ва ушбу промоушеннинг ҳар битта турнирига оддий жангчилар таклиф қилинмайди. Фақат юқори салоҳиятга эга ва истеъдодли яккакураш усталари ўз жангларини ўтказади. Чунки ушбу промоушенда чемпионликка эришганлар хорижнинг нуфузли промоушенлари билан шартнома имзолайди.\nШу ўринда мазкур жанг кечаси Sports.uz сайтининг Youtube каналида жонли равишда эфирга узатилишини ҳам таъкидлаб ўтган бўлардик.\nЖанг кечасига оид янгиликлардан бохабар қилиб борамиз. Воқеалар ривожини бизда кузатиб боринг!\nТЕЗКОР ХАБАР Sports.uz Yotube канали тарихий "ATF Championship 1" турнирини 20:00дан жонли равишда трансляция қилади


Маҳалладаги муаммо: 40 йиллик дарахтлар нега кесиб ташланди?\n18:45 / 29.06.2017\nКun.uz таҳририятининг электрон почтасига бир неча кун аввал Марғилон шаҳрида истиқомат қилувчи фуқародан мурожаат келиб тушган эди. Унда мазкур маҳалла билан боғлиқ муаммолар тилга олинган экан.\nЖумладан, мурожаат муаллифи шундай дейди: “Фарғона вилояти, Марғилон шаҳрида жойлашган “Зуҳро” МФЙ, Зуҳро кўчасида истиқомат қиламан. Маҳалламиз ҳудудида арзон турдаги турар-жой бинолари қурилаяпти. Улар кўп қаватли бўлиб, етти қаватли уйлар массивига қўшимча зичлантириш усулида қад ростламоқда. Муаммо шундаки, бизнинг Ипакчилар шаҳарчасига келиш учун Бурҳониддин Марғилоний кўчаси орқали 500 метрдан зиёд йўлни босиб ўтиш керак. Ана шу йўл четида ўсиб турган 36 тўп чинор ва 40 йилги бошқа дарахтлар кесиб ташланди. Эндиликда бизнинг массивга бориш учун мутлақо офтоб остида юриб келиши керак. Бу кўчалар салқин бўлиши учун ҳокимлик вакиллари қандайдир ҳаракатда бўлаяптиларми?”\nМуаммо юзасидан шикоят муаллифи билан учрашдик. Манзилни кўздан кечирдик. Чиндан ҳам маҳаллада истиқомат қилувчи кексалар учун бу йўлда юриш бироз ноқулай. Чинорлар кесилган ва улар қачонлардир соя-салқин қилиб турган жой, бугун жазирамадан ёнаман дейди.\nМазкур масала юзасидан Марғилон шаҳар ҳокими ўринбосари Азизбек Абдуллаев билан учрашдик.\n“Бу муаммо билан аввал ҳам танишиб чиққанмиз. Маҳалла аҳлига хориждан янги лола дарахтларини олиб келиб экамиз, деб айтганмиз ҳам”, деди биз билан суҳбатда ҳокимият вакили А.Абдуллаев. “Бу дарахт нафақат салқинлик беради, балки ўзининг хушманзаралиги билан ҳам бошқа дарахтлардан ажралиб туради. Айни вақтда аҳоли билан учрашиб, уларни қийнаётган муаммоларни бартараф этиш йўлидамиз. Мазкур муаммони ҳал этамиз. Биз кичикроқ дарахтларни ҳам олиб келиб экишимиз мумкин, бироқ бу ердаги кексаларни ҳисобга олиб, каттароқ дарахтларни олиб келиш истагидамиз. Шу сабабли дарахтлар хориждан келишини кутаяпмиз”.\nМарғилон шаҳар ҳокимлиги бош мутахассиси Сардор Абдураҳмонов эса бизга қуйидагиларни гапириб берди:\n“Айни вақтда ҳудди шу маҳалла ҳудудида қурилиш ишлари олиб борилмоқда. Экология ходимлари бу дарахтларни кесиш учун тавсия беришган. Қолаверса, қурилиш бўлаётган манзилда дарахтлар бўлиши мумкин эмас. Катта машиналар турли қурилиш материалларини олиб кирадилар. Бу жараёнда дарахтлар халақит беради. Биз аҳолига янгича манзилни тақдим этиш мақсадидамиз. Наҳотки, буни истамасалар. Марғилон шаҳар ҳокими ўринбосари таъкидлаганидек, қурилиш ишлари тугалланганидан сўнг каштан, лола сингари манзарали дарахтларни олиб келиб экиш мақсадидамиз”.\nҲудудни кўздан кечирганимизда чиндан ҳам етти қаватдан иборат арзон турдаги турар-жой бинолари қурилаётганига гувоҳ бўлдик. Бу Марғилон аҳлини янги кўринишдаги уйлардан баҳра олишларидан далолат. Ўйлаймизки, келгусида маҳалла ҳудуди салқинлаштирувчи дарахтлар билан янада барқ уради. Умид билан мактуб йўллаган фуқаронинг муаммоси шу куни шаҳар ҳокимлик вакиллари томонидан ўз ечимини топди. Демак, Марғилонда барпо этилаётган янги кўп қаватли бинонинг ёнгинасида кўзни қувонтирувчи манзарали дарахтлар ўтқазилади. Бу учун маҳалла ҳудудидаги аҳоли бироз сабр қилсалар бас.


ҚАСАМ ҲАКИДА - Баҳоуддин Нақшбанд ёдгорлик мажмуаси маркази\n12 март 2016 й.\n2716 марта ўқилди.\nҲозирги кунда кўча-куйда, бозорларда, атрофимизда кўп учрайдиган ҳолатлардан бири бу қасам ичишликдир. Бирор нарса харид қилмокчи бўлсангиз баъзи сотувчилар бу фалон давлатники деб ёлғон қасам ичаверишади. Кўчада эса баъзан бекордан – бекорга қасам ичишларини кузатиш мумкин. Шунинг учун қасам ҳақида барчамиз етарлича маълумотга эга бўлишимиз керак. Қуръони Каримнинг Бақара сураси 224- оятида марҳамат қилинади: “Аллоҳ исми билан ҳар бир ҳақ ва ботилни ўртага қўйиб қасам ичаверманглар. Аллоҳ исмини ўртага қўйиб яхшиликдан, тақводан, одамларнинг ўртасини ислоҳ қилишдан қайтманглар. Аллоҳ эшитгувчи ва билгувчи зотдир.”\nБу оят мазмунида қўп қасам ичишдан ва ҳар бир бўлган ёки бўлмаган нарсаларга Аллоҳни ўртага қўйиб, аҳдлашишдан Аллоҳ қайтаряпти. Кўп қасам ичиш Аллоҳнинг исмини, ҳайбатини тушириши мумкин. Худди шунингдек яхшиликни қилмаслик учун ҳам Аллоҳни ўртага қўйиб қасам ичиш беодоблик беҳурматлик ҳисобланади. Қасам 3 хил бўлади. Қасами лағв, қасами ғомус, қасами мунъақид.\nЛағв яъни бехуда қасам – бир киши бир нарсани аниқ, ўшандай эканлигига ишониб қасам ичади. Сўнг у айтган нарса ундай чиқмайди. Бу лағв қасам учун одам гуноҳкор бўлмайди ва каффорот ҳам бермайди. Лекин иложи борича лағв қасамни ишлатмаслик яхшироқдир.\nҒомус яъни ёлғон қасам – бир нарсани ёлғонлигини била туриб уни рост деб қасам ичиш ёки ростлигини била туриб унга ёлғон деб қасам ичиш. Бу хил қасам учун одам қаттиқ гуноҳкор бўлади. Бу қасамга каффорот йўқ. Фақат тавба қилиб, Аллоҳдан гуноҳини ўташини сўрайди.\nМунъақид яъни таъкидланган қасам – бир нарсани қиламан ёки қилмайман деб қасам ичиш. Масалан мен ўқишга кираман деб қасам ичсаю, бу қасамга тескари иш қилса каффорот тўлайди. Ёки гуноҳ иш учун қасам ичса, қасамини бузиши ва каффоротини бериши шарт ҳисобланади.\nКаффорот бу – эваз. Қасамини бузган одам бир қулни озод қилиши агар бунга қодир бўлмаса 10 мискинни кийинтириши ёки таом бериши лозим. Бунга ҳам қодир бўлмаса уч кун рўза тутади.\nАллоҳнинг исми билан ёки унинг сифати билан қасам ичилади. Қуръон билан қасам ичиш дуруст. Лекин инсонлар билан, ота- боболар билан, жонли ва жонсиз нарсалар билан қасам ичилмайди. Масжид, қибла, Каъба, нон, дастурхон каби сўзлар билан ҳам қасам ичилмайди.\nШунинг учун айтаётган гапларимизга эътиборли бўлиб, фаҳмлаб гапирайлик. Фарзандларимизга бўлар – бўлмасга қасам ичмасликни уқтирайлик. Пайғамбаримиз солаллоҳу алайҳи васалламнинг ҳадисларида қасам ичиш молнинг баракасини кетказиши ҳақида ҳадислари бор. Қасамни гўёки бир оддий ибора деб ўйламасликларини тушунтирайлик. Аллоҳ барчамизни қасамимиз туфайли гуноҳкор бўлишимиздан асрасин.\nМаҳмуд Таробий жомеъ масжиди\nИмом хатиби Ш. Камалов


Номаҳрам... (20-қисм) - Zamin.uz\n22:49 / 10.09.2018\nМатназар эртаси куни тўппа-тўғри шаҳар бозорига борди. Лекин нима олиб сотишни, ишни нимадан бошлашни билмас, бир-бирларини туртиб у ёқдан-бу ёққа чопаётган одамларга қараганча, ҳайрон бўлиб турарди.\n— Ака, картошка бор, картошка! — бир маҳал катта аравани тўлдириб қоп-қоп картошка юклаб олган ўрта яшар, сочлари устарада қиртишлаб олинган эркак келиб Матназарни туртди. — Қаранг, ҳозир даладан опкелдим буни! Олинг, ака, пулингизга куймайсиз!..\n— Олсаммикан? — ўйлаб қолди Матназар гоҳ картошкаларга, гоҳ бозор ичкарисига назар ташларкан. — Оқсоқолнинг ўғлиям қайсидир бозорда картошка сотади, дейишарди. Ана, уйларини данғиллатиб олди. Демак, картошкадаям гап кўп бўлса керак-да!\n— Хўп, қанчадан берасиз? — бир қарорга келгандек, эркакка юзланди Матназар.\n— Кўтара оласизми?\n— Ҳа, кўтарасига.\n— Унда-чи… Мен ғирром одаммасман. Ишонмасангиз, ана, бозорни кўринг! Хуллас, тўрт юздан килосига бераверинг. Пулингиз ўзингиз билан кетади. Фойда қилмасангиз, мана, мен кафил!\nБу сўзларга Матназар чиппа-чин ишонди. Ўйлаб ўтирмай, икки юз эллик кило картошкани тарозида торттириб олди-ю, сотувчининг қўлига укаси берган юз минг сўмни санаб берди…\nАфсуски, алдашган экан. У ичкаридан амал-тақал жой топиб картошкаларни жойлагач, тутган ишига минг пушаймонлар еди.\nБозорни аввал ўрганмаса қийин-да! Картошканинг нархи икки юз эллик сўмдан ошмас, унинг қаршисига келиб нарх сўраган одамлар бурнини жийирганча нари кетишарди…\nМатназар кечгача ўтириб картошкаларни сотиб олган нархидаям сота олмади…\nКечга борибгина, ҳамма бозорчилар нарсаларини йиғиштириб кетишга чоғланган маҳал бир олибсотарга зўрға бир юз элликдан картошкаларни ўтказди…\nЭнди аламга ботишдан, сўкиниб тўполон кўтаришдан не фойда? Барибир алдаб кетган одамни топа олмасди. Чўнтагига арзимаган пулларни жойлади-да, ҳеч қачон бозорга яқинлашмасликка ўзича қасам ичиб уйига жўнади…\nМатназарнинг хаёлида ҳаммаси тугагандек эди. У фақат бир нарсани ўйлаб яшарди. Қарзни қайтаришига бир кун қолди. Бу тунни ўтказса, эрта тонгда укаси кириб келади ва пулини сўрайди. Шубҳасиз, Матназар у пулларни қайтара олмайди. Ана шунда Мардон ёнига ўзига ўхшаган икки-учтасини олади-ю, уйни бузишга киришади. Онаси раҳматлидан қолган ягона ёдгорлик кунпаякун бўлиб кетади.\nБундай оғир дамларда эркак киши аламини ичкиликдан олмоқчи бўлади. Матназар ҳам чўнтагида қолган бир-икки минг сўм пулга дўкондан ароқ сотиб олди-да, қоронғиликда ҳовли ўртасидаги сўрига чордона қуриб ўтирган кўйи ичкиликка мукка тушди…\n— Она-а!.. — орадан бир соатлар ўтиб кайфи ошган Матназар овозининг борича бақира бошлади. — Анови кичкинангиз мени адойи тамом қилди! Қарзга пул берди менга! Эртага келиб уйни бузиб кетади! Мен ёлғизланиб қолдим! Ҳеч кимим қолмади, она! Қаддим букилди! Маҳалла-кўй орасида бош кўтариб юролмас бўлдим! Эртага яна тиланчиликка чиқаман! Шундан бошқа чорам йўқ! Ҳеч ким бери кел, демаса, нима қилай? Бошимни қай деворга урай?\nБалки, қўшнилар унинг овозини эшитишгандир? Аммо ҳеч ким бош суқиб бу ҳовлига кирмади.\nМатназар анча пайтгача ўзи билан ўзи сўзлашиб сўрида уйқуга кетди.\n— Ҳой ака, бошни кўтаринг! Нима бало, ўлиб-нетиб қолганмисиз? Турсангиз-чи!\nМатназар ётган ерида бир-икки қимирлаб олгач, кўзларини ишқалаб ўрнидан қўзғалди.\nТепасида Мардон турарди.\n— Кел, ука, кел, ўтир!.. — мулозамат қилди Матназар шоша-пиша кўрпачаларни жой-жойига тўшаб. — Ўтира қол!\n— Ўтиришга вақт йўқ, ака! — деди Мардон қовоғини уйиб данғиллама қилиб қурилган қатор-қатор уйларга зимдан назар ташларкан. — Қарзингизни узармикансиз, деб келдим! Тайёрлаб қўйгандирсиз?\nМатназар бу гапни укасидан кутган бўлса-да, негадир жаҳли чиқиб кетди.\n— Сен мунофиқ экансан! — деди Мардоннинг кўзларига тик боқиб. — Кўзингга фақат пул кўринадиган бўп қопти. Эсингдами, сени мана шу уйда ўз қўлларим билан кўтариб катта қилганман. Сени деб, жигаримни деб не балоларга йўлиқмадим. Эслайсанми, ўша кунларни?\nМардон чирт этиб ерга тупурди-да, қўлларини бигиз қилиб акасини қайириб ташлади.\n— Бас қилинг, дийдиёнгизни! Катта қилган бўлсангиз, нима қилай? Ўша қарздан кечасан, демоқчимисиз? Чучварани хом санабсиз. Сиз мени хонавайрон қилиб топган-тутганимни анови ҳамтовоқларингизга тутқаздингиз. Хўш, ўшалар келиб сизга бир сўм қарз бердими? Бериб бўпти! Энди яхшиликка ёмонлик… Айбни менга тўнкаяпсиз.\n— Сен бирор марта келиб хабар олдингми? Ит кунини кўриб ўтирибман-ку, шу ерда! Наҳотки, юрагинг шунчалар тош бўлса-а?\n— Гапни кўпайтирманг! Эркак киши деган биқиниб олганча ичавермайди, бировдан қарз олволиб. Мундоқ ҳаракатини қилади! Бўпти, гапни калта қилайлик-да, пулларни опчиқинг! Мен кетишим керак. Ишим бошимдан ошиб ётибди.\n— Пул йўқ, — деди Матназар бош эгиб. — Пулларинг соврилиб кетди.\n— Шунақами? Ўзим сезгандим. Гўл, анқовлигингизни билардим.\n— Оғзингга қараб гапир! — кутилмаганда Мардоннинг ёқасидан олди Матназар. — Тилим бор, деб гапиравераркансан-да! Ким сенга ҳуқуқ берди мени ҳақорат қилишга?\nШунда Мардон секин ёқасига ёпишган қўлларни олиб ташлади-да, яшин тезлигида чўнтагидан тўппонча чиқариб, Матназарнинг пешанасига тиради.\n— Ие, сен ким бўпсан-у, мени бўғасан? Ё ўлгинг келяптими? Ҳаддингдан ошаверма!\n— Ҳали шунақами? Бир қориндан талашиб тушган укам мени ўлдирмоқчи бўлса… Дардимни кимга айтай? Кимга дод дей?\nМатназар юраги тўлиб кетганидан тескари ўгирилган кўйи кўзларига ёш олди. — Наҳотки, ўз укам менга қурол ўқталса?\n— Бўпти, ваҳима қилаверманг! — тўппончани қайтадан чўнтагига жойлаб совуқ тиржайди Мардон. — Бир қўрқитиб қўяй, дегандим. Юрагингиз жа бақувват…\n— Юрагим билан ишинг бўлмасин! Худо бор тепада. Насиб этса, бир кун келиб мана шу ерда оёқларимга бош уриб кечирим сўрайсан. Йўқ, сени қарғамайман. Онамнинг руҳини чирқиратмайман. Худонинг ўзи кўрсатиб қўяди.\n— Э, намунча валдирайсиз-а? Кимга зарил кепти, сизни ўлдириб? Маза топармиди одам? Гап бундай, ҳозир бу ерга мардикор йигитлар келишади. Келишганимиздай уйнинг ярмини бузиб кетаман. Хўш, нима дейсиз? Ё хафа бўлдингизми?\n— Ўлибманми хафа бўлиб? — тескари қараган ҳолда жавоб қилди Матназар. — Онамиз яшаган, ўша одамдан қолган ягона ёдгорлигимиз эди. На илож? Бузсанг бузавер! Лекин эсингда бўлсин, арвоҳлар чирқираса ёмон бўлади. Кейин пушаймон бўлиб юрмагин!\n— Бас қилинг, сафсаталарингизни! Мен ит азобида кўча кезган пайтларимда ўша арвоҳлар келиб ёрдам бериб қўймаган. Шундай экан, бунақа гапларингиз сиғмайди…\nМатназар индамади. Укаси чиқиб кетгандан сўнг бирпас ўйланиб турди. Нима қилишни билмай боши қотди…\nОхири уйнинг бузилишини кўриб жим тура олмаслигига кўзи етиб кийимларини кийди-ю, кўчага қараб йўл олди.\nҒам, алам домига тушиб буткул чўкиб қолган Матназар анча кунлардан бери кўча юзини кўрмаганди. Тушга қадар ўтирди ҳамки, сира кўнгли ўрнига тушмади. Аксига олгандек, қорни таталаб борар, ўткинчиларнинг бирортаси пул бера қолмасди.\n— «Ўлим яқин кўринади, — кўнглидан ўтказди у тобора яқинлашиб келаётган «Нексия» дан кўз узмай. — Тўғри-да, тағин икки-уч соат шу тахлит оч ўтирсам, бош айлана бошлайди. Устма-уст сигарет тутатиб юборсам, ҳушимдан кетаман. Ана ундан кейин ёруғ дунё билан хайрлашавериш мумкин бўлади. Ахир, ким ҳам мендай ташландиқ, ночор кимсани дўхтирга элтиб қўярди?!»\nШу тобда ҳалиги машина учиб келиб, унинг рўпарасида тўхтади. Матназар яхшилаб назар солди. Негадир ҳайдовчиси танишдек туюларди…\nҲа, адашмаган экан. Машинадан тушиб ўзи томон келаётган йигит Сарибой эди.\n— Ие, ака, бу ерда нима қилиб ўтирибсиз? — Сарибой қучоқ очиб Матназар билан кўришгач, тўнгак устига ўтирди. — Бунча озиб кетибсиз? Тинчликми?\n— Сендай укаларим бўла туриб хабар олмагандан кейин озмай, семирайми? — ўпкаланган бўлди Матназар. — Бирортанг шу ёқда бир акамиз бўларди. Ўликмикан, тирикмикан, дейишга ярамайсан.\n— Худо асрасин, ака! Совуқ нафас қилманг! Очиғи, ишлар кўпайиб кетди. Тан оламан. Сиздан аллақачон хабар олишим керак эди. Узр… Лекин айбимни ювишга баҳона бор, ака!\n— Нима баҳонанг бор?\n— Ҳозир тўғри сизнинг уйингизга келаётгандим.\n— Йўғ-э, жа опқочасан-да, ўзингам!\n— Опқочиш йўқ, ака! Бек акам юбордилар.\n— Бек акам?.. — Матназарнинг бирдан ранги ўзгариб тескари ўгирилди. — Нима иши бор экан яна?\n— Сизга айтсам, у киши аллақачон қилган ишига пушаймон бўлган. Айниқса, укангиз сотқинлик қилганидан сўнг…\n— Укам нимага сотқинлик қилади? — Сарибойнинг сўзини бўлди Матназар.\n— Бир ойдан бери думини ушлатмайди Мардон. Қочиб юрибди.\n— Ҳа-а, улуш бермаган, дегин! Тўхта, сен қаердасан ўзи, ҳозир?\n— Менми? Бек аканикида ишлаяпман.\n— Хўш, укам сотган бўлса, менинг нима алоқам бор? Мени нега йўқлайди, ўша Бек аканг?\n— Унисини билмадим. Ўзингиз тушунасиз-ку, Бек акам ҳамма гапни айтиб ўтирмайди. Топиб келгин, гап бор, деганди, мен келавердим…\n— Йўқ, мен бормайман, — деди Матназар. — Боргулик бўлганим йўқ у ерга.\n— Унақа деманг, ака! Ё менга ишонмайсизми?\n— Ишонганимда нима?\n— Ахир, сизни ёмонликка етакламаганман! Ҳаммаси яхши бўлади. Ака-укачилигимиз ҳурмати, хўп, дея қолинг, жон ака!\n— Жа устасан-да, одамни кўндиришга! — кулимсиради Матназар. — Илгариям ялинавериб одамнинг ҳоли жонига қўймасдинг.\n— Одат-да, ака, одат!\n— Бўпти, аввал бирор ошхонага олиб кир мени! Ўлгудай очман!\n— Гап бўлиши мумкинмас. Қани, машинага! Зап акамсиз-да!\n26-10-2019, 12:00, Ҳаёт тарзи\n17-06-2019, 16:53, Ҳаёт тарзи


Ичига игналар яширилган қулупнайни еган йигит касалхонага ётқизилди\nАвстралияда жойлашган супермаркетнинг эски ходимларидан бири қулупнайларнинг ичини тикувчилик игналари билан тўлдиришда гумон қилинмоқда. Натижада мана шундай игнани ютиб юборган йигит касалхонага ётқизилди, деб хабар берди "The Sun".\nКвинслендлик 21 ёшли Хоани Херн маҳаллий супермаркетдан харид қилинган қулупнайни еганидан сўнг шифохонага ётқизилган. Бунга эса қулупнайнинг ичида бўлган тикув игнаси сабаб бўлган. Йигит игнани қулупнайни тишлаб, унинг бир қисмини ютмагунича билмаган.\nКвинсленд полицияси шу заҳоти воқеани тергов қилишга киришди ва игнанинг қулупнайда бўлганлиги тасодифий эмас деган хулосага келди. Дедективларнинг сўзларига кўра, дўконнинг собиқ ходими бу игналарни қулупнайнинг ичига қасддан тиқиб чиққан. Сабаб эса супермаркет раҳбарларидан ўч олиш бўлиши мумкин.\nТажовузкорнинг кимлиги ҳали аниқлангани йўқ. Ҳавфсизликни таъминлаш мақсадида “Woolworths” супермаркети ҳодиса вақтидаги жавонларда жойлашган барча қулупнайларни сотишдан воз кечди.\nКиритилди: 17:40 14.09.2018. Ўқилди: 581 марта. Фикрлар сони: 0 та.


Ҳизб ут-Таҳрир амири улуғ олим Ато ибн Халил Абу Раштанинг – у кишини Аллоҳ Ўз ҳифзу ҳимоясида асрасин – 1435 йилнинг рамазон ойи кириб келиши муносабати билан даъватни кўтариб чиқаётган содиқ, мухлис биродарларга, ер юзининг барча жойидаги бутун мусулмон - | Hizb-Uzbekiston.info\nHome›АМИР МУРОЖААТЛАРИ›Ҳизб ут-Таҳрир амири улуғ олим Ато ибн Халил Абу Раштанинг – у кишини Аллоҳ Ўз ҳифзу ҳимоясида асрасин – 1435 йилнинг рамазон ойи кириб келиши муносабати билан даъватни кўтариб чиқаётган содиқ, мухлис биродарларга, ер юзининг барча жойидаги бутун мусулмон\nҲизб ут-Таҳрир амири улуғ олим Ато ибн Халил Абу Раштанинг – у кишини Аллоҳ Ўз ҳифзу ҳимоясида асрасин – 1435 йилнинг рамазон ойи кириб келиши муносабати билан даъватни кўтариб чиқаётган содиқ, мухлис биродарларга, ер юзининг барча жойидаги бутун мусулмон\nҲизб ут-Таҳрир амири улуғ олим Ато ибн Халил Абу Раштанинг – у кишини Аллоҳ Ўз ҳифзу ҳимоясида асрасин – 1435 йилнинг рамазон ойи кириб келиши муносабати билан даъватни кўтариб чиқаётган содиқ, мухлис биродарларга, ер юзининг барча жойидаги бутун мусулмонларга йўллаган нутқи\nАллоҳга ҳамд бўлсин. Аллоҳнинг Росулига, ул зотнинг оилалари, саҳобалари ва ул зот билан дўст бўлганларга салоту саломлар бўлсин, ва баъд:\nДаъватни кўтариб чиқаётган содиқ, мухлис биродарларга…\nЕр юзининг барча жойларидаги бутун мусулмонларга…\nАссаламу алайкум ва роҳматуллоҳи ва барокатуҳ…\nМен Аллоҳ Субҳанаҳудан мусулмонларнинг тутган рўзаларини, ибодатда қоим бўлишларини қабул қилишини сўраб қоламан. Аллоҳ Субҳанаҳу барчамизни олдин қилган гуноҳларимизни Набий САВ айтганларидек мағфират қилсин. Набий САВ Бухорий ва Муслим Абу Ҳурайрадан ривоят қилган ҳадисда бундай дедилар:\n«Кимки рамазон рўзасини имон билан ва ажр умид қилиб тутса унинг олдинги гуноҳлари мағфират қилинади». Абу Ҳурайра РАдан қилинган бошқа ривоятда эса Росулуллоҳ САВ бундай дедилар:\n«Кимки рамазонда имон билан ва ажр умид қилиб қоим бўлса унинг олдинги гуноҳлари мағфират қилинади».\nҲурматли биродарлар, Аллоҳ Субҳанаҳу ҳижратнинг иккинчи йилида шаъбон ойида рамазон ойи рўзасини фарз қилди. Бу ой Аллоҳ Қуръонни нозил қилган ойдир.\n«Рамазон ойидирки, бу ойда одамлар учун ҳидоят бўлиб ва ҳидоят ва фурқон (ҳақ билан ботилни ажратгувчи)нинг очиқ оятлари бўлиб Қуръон нозил қилинган» [Бақара 185]\nБу ой Аллоҳ Умматни нусрат ва аниқ фатҳ билан икром қилган ой ҳамдир. Чунки катта Бадр жанги рамазоннинг ўн еттинчисида бўлган. Ўшанда мушриклар катта мағлубиятга учрашган… Ана шундан кейин бу улуғ ойда бошқа ҳал қилувчи жанглар бўлиб ўтди. Ҳижратнинг саккизинчи йили муборак рамазон ойининг йигирманчисида рўй берган Маккаи Мукаррама фатҳидан бошлаб ҳозирги Куфа шаҳрининг яқинида – у форс Ярмукидир – бўлиб ўтган Бувайб жангигача шу улуғ ойда бўлди. Ҳижрий 31 йил 14 рамазонда бўлиб ўтган ўша жангда мусулмонлар Мусанно қўмондонлигида ғалаба қозондилар. Ана шундан кейин ҳижрий 223 йил 17 рамазонда Мўътасим қўмондонлигида Амурия фатҳ этилди. Ҳижрий 658 йил 25 рамазонда эса мусулмонлар мўғул-татарларни мағлуб этган Айн Жолут жанги бўлиб ўтди. Бу улуғ ойда бундан бошқа ғалабалар ҳам бўлди…\nРўза шундай қилиб олдидан ҳам, ортидан ҳам ботил яқин йўлолмайдиган Қуръони Карим билан ҳамда фатҳ ва нусрат билан боғланди… Рўза жиҳод билан ҳам боғланди… Рўза яна Аллоҳ ҳукмларини татбиқ этиш билан боғланди… Аллоҳ Субҳанаҳу ҳукмлари бир-биридан асло ажралмаслиги кўзи ва басирати (қалб кўзи) бор ҳар бир кишига маълумдир. Ибодатлар бўлсин ёки жиҳод, муомалалар, ахлоқ, сулук бўлсин ёки ҳадлар ва жиноятлар бўлсин, буларнинг барчаси битта мишкот-манбадандир. Кимки Китоби Карим оятларини ва ҳадиси шарифларда келган нусусларни тадаббур қилса буни аниқ кўради. Мусулмон Зикрул Ҳаким оятларидан ушбу оятни тиловат қилади\n«Намозни тўкис адо қилинг» [Бақара 43]\nУшбу оятни ҳам тиловат қилади:\n«Улар ўртасида Аллоҳ нозил қилган нарса билан ҳукм қилинг» [Моида 49]\nБу оятни ҳам тиловат қилади:\n«Сизларга рўза тутиш фарз қилинди» [Бақара 183]\nУшбуни ҳам тиловат қилади:\n«Сизларга жанг қилишингиз фарз қилинди» [Бақара 216]\nУ шунингдек ҳаж ҳақида Росулуллоҳ САВ ҳадисларида қуйидагини ҳам ўқийди:\n«Маносик (ҳаж ибодат) ларингизни мендан (таълим) олинглар». Бу ҳадисни Байҳақий ўзининг Сунан кубросида Жобирдан чиқарди. Мусулмон ҳадлар ҳақида ушбуни ҳам ўқийди:\n«خُذُوا عَنِّي، خُذُوا عَنِّي، قَدْ جَعَلَ اللهُ لَهُنَّ سَبِيلاً، الْبِكْرُ بِالْبِكْرِ جَلْدُ مِائَةٍ وَنَفْيُ سَنَةٍ، وَالثَّيِّبُ بِالثَّيِّبِ جَلْدُ مِائَةٍ، وَالرَّجْمُ»\n«Мендан олинглар, мендан олинглар, Аллоҳ уларга бир йўлни белгилади. Уйланмаган йигит бокира қиз билан зино қилса юз дарра урилиб бир йилга сургун қилинади. Уйланган киши жувон билан зино қилса юз дарра урилиб тошбўрон қилинади». Бу ҳадисни Муслим Убода ибн Сомитдан чиқарди. Мусулмон муомалалар ҳақида ушбуни ўқийди:\n«Бир бири билан олди-сотди қилувчи икки киши модомики ажралиб кетишмаган бўлса – ёки то ажралиб кетгунгача, деди – ихтиёрлидир». Бу ҳадисни Бухорий Ҳаким ибн Ҳизомдан чиқарди. У шунингдек халифага байъат бериш ҳақида қуйидагини ўқийди:\n«Кимки бўйнида байъат бўлмаган ҳолда ўлса жоҳилият ўлимини топибди». Бу ҳадисни Муслим Абдуллоҳ ибн Умардан чиқарди. Шундай қилиб демак Ислом жузларга бўлинмайдиган бир бутундир. Шунинг учун уни давлат, ҳаёт ва жамиятда татбиқ этиш учун унга даъват ҳам биттадир. Демак кимки дин ҳаётдан ажралган ёки дин сиёсатдан ажралган деб Аллоҳ оятларини бир-биридан ажратиб ташлайдиган бўлса гуноҳи азим ва жуда катта жиноят қилибди. Бундай гуноҳ ва жиноят ўз соҳибини дунёда расволик, охиратда эса аламли азоб сари олиб кетади.\nСўзим ниҳоясида шуни айтмоқчиманки, Аллоҳ Субҳанаҳу Бақара сурасидаги беш рўза ояти орасида дуони зикр қилди. Аллоҳ Субҳанаҳу бундай деди:\n«Бандаларим сиздан (эй Муҳаммад) Мен ҳақимда сўрасалар, Мен уларга яқинман. Менга дуо қилган пайтларида дуогўйларининг дуосини ижобат қиламан. Бас, ҳақ йўлга юришлари учун (улар ҳам) Менинг (даъватимга) жавоб қилсинлар ва Менга имон келтирсинлар» [Бақара 186]\nБир-бирига қаттиқ алоқадор бу икки нарсани алоҳида келтириш алоҳида келтирувчининг азаматига бир далилдир. Чунки Аллоҳ Субҳанаҳу рўзага буюргандан кейин дуога ҳам буюрди. Сўнг дуо шаънини улуғлаш учун рўза оятларини мукаммал охирига етказди. Шунинг учун рамазонда дуони кўп қилинглар. Зеро Росулуллоҳ САВ Аҳмад Абу Ҳурайрадан ривоят қилган ҳадиси шарифда бундай деганлар:\n«ثَلَاثَةٌ لاَ تُرَدُّ دَعْوَتُهُمْ: الإِمَامُ الْعَادِلُ، وَالصَّائِمُ حَتَّى يُفْطِرَ، وَدَعْوَةُ الْمَظْلُومِ تُحْمَلُ عَلَى الْغَمَامِ، وَتُفْتَحُ لَهَا أَبْوَابُ السَّمَاوَاتِ، وَيَقُولُ الرَّبُّ عَزَّ وَجَلَّ: وَعِزَّتِي لَأَنْصُرَنَّكَ وَلَوْ بَعْدَ حِينٍ»\n«Уч кишининг дуоси рад этилмайди: одил имом-халифанинг, рўзадорнинг то оғзини очгунча ва мазлумнинг дуоси. Бу дуолар булутлар узра кўтарилади, уларга самовот эшиклари очилади, Робб Азза ва Жалла бундай дейди: Иззатимга қасамки, сенга бир оз вақтдан кейин бўлса ҳам албатта ёрдам бераман». Демак дуонинг рўза оятлари орасида зикр этилгани рўза ойида уни кўп қилишга ундашга далолатдир ҳамда дуо фазлининг баёни ва ижобат қилиниши ҳақидаги башоратдир. Зеро Аллоҳ яқин, ижобат қилувчи Зотдир.\nВа энг охирида шуни айтаманки, Аллоҳ биздан рози бўлиши ва олдинги гуноҳларимизни мағфират қилиши учун рўзага ҳарис бўлишимиз вожиб бўлганидек, рошид Халифаликни тиклаб исломий ҳаётни қайта бошлашга ҳаракат қилишга ҳам шундай ҳарис бўлишимиз вожибдир. Чунки биз ўшандагина Аллоҳ ҳукмларини татбиқ этиб дунёда зафар топувчилардан, Росулуллоҳ САВ нинг рояси, Уқоб рояси, Ла илаҳа иллаллоҳ Муҳаммадур Росулуллоҳ рояси соясида яшовчилардан бўламиз. Биз Аллоҳ Субҳанаҳу изни ила охиратда ҳам зафар топувчилардан, ҳеч қандай соя бўлмайдиган, фақат У Зотнинг соясигина бўладиган кунда У Зотнинг соясида сояланувчилардан бўламиз. Натижада дунё ва охират ҳовлисида зафарга эришамиз. Бу эса буюк зафардир.\nБиродарингиз Ато ибн Халил Абу Рашта – Ҳизб ут-Таҳрирнинг амири\nҲизб ут-Таҳрир амири улуғ олим шайх Ато ибн Халил Абу Раштанинг расмий Фейсбук саҳифаси Ҳизб ут-Таҳрир амири улуғ олим Ато ибн Халил Абу Раштанинг «Демократик президентлик бошқарувими ёки рошид Халифаликми?» номли конференциядаги очилиш нутқи Ҳизб ут-Таҳрир амири улуғ олим Ато ибн Халил Абу Раштанинг конференция очилиши муносабати билан сўзлаган нутқи Улуғ олим шайх Ато ибн Халил Абу Раштанинг ҳижрий 1436, милодий 2015 йилги муборак қурбон ҳайити кириб келиши муносабати билан Фейсбук саҳифасидаги зиёратчиларга йўллаган нутқи матни\nTagsмусулмонларганутқиҲизб ут-Таҳрир амири\nТуркия-Россия муносабатларидаги сўнгги ўзгаришлар


Ҳақиқий дўст | Mohiyat\n25.09.2020 28.09.2020 Gulandom\t209кўришлар\nБир дўстим янги туғилган фарзандига атаб ош берадиган бўлди. Тонг ёришиб улгурмасданоқ, улфатимиздаги барча, айтилган ресторанга йиғилдик. Шундай кунида ёнида турайлик деб, ҳаммамиз ресторан кираверишида бир қатор бўлиб, салобат тўкиб турардик. “Аброр келмадими“, деб сўраб қолди ош бераётган дўстим. “Келиб қолар, ҳали вақт борку“, дедим. Тонг ёришиб, тумонат одам йиғилиб кетди. Одамлар ресторанга саф-саф бўлиб киришар, саф-саф бўлиб чиқишар эди. Бу орада дастурхон эгаси яна менга яқин келди. “Аброр келмадими“, сўради яна. “Йўқ“, дедим паст овозда. “Билардим келмаслигини, ўғиллик бўлганимни ҳазм қилолмади у. Ичи қоралигича қопти“, деди жаҳл билан. Суҳбатга бошқа дўстларимиз ҳам аралаша бошлашди.\n“Ўзи охирги пайтларда пули кўпайиб, одамни менсимай қолган!“, гапни бошқаси улади.\n“Виждониниям пулга сотворган бу!“.\n“Эй хотини борма деган“.\n“Хотиниям майли, ўзида оқибат йўқ!“.\nХуллас ош тугагунча Аброрнинг ғийбати тўхтамади. Меҳмонлар тарқаб, ош ейиш навбати бизга етди, ҳаммамиз дастурхон атрофига йиғилган ҳам эдик, хизмат қилиб юрган болалардан бири шошиб келиб, мени имлаб чақира бошлади. Ўрнимдан туриб, олдига бордим. Ранги оқариб кетганди. Унинг етказган хабаридан мениям рангим оқарди. Аброр тонгда ўз машинасида ошга келаётганда автоҳалокатга учрабди. Ўша заҳотиёқ жони узилган экан. Чўнтагидан ош бераётган дўстимизга деб конвертга солинган 500$ тўёна ва машинасидан чақалоққа олинган ўйинчоқ самолёт чиқипти. Ош ҳам емай, ҳаммамиз жанозага отландик.\nPrevious Previous post: ҲУСАЙНИ УЗУМ БОРМИКИН…\nNext Next post: ТИШЛАРИНГНИ ҚОҚИБ ОЛАМАН!.. (воқеий ҳикоя)


Ҳар бир уй бекаси ошхонасида пишириқларга турли-туман шакллар берадиган қолип бўлиши лозим. Қолиплар сабзавотлар ёки қандолат маҳсулотларидан пишириқлар тайёрлашда бекалар учун бебаҳо ёрдамчидир! Шунинг учун ҳам, пишириқ шаклини танлашда моҳирона ёндашиш талаб қилинади.\nХўш, қолип танлашда энг аввало, нимага эътибор қаратиш керак? Маҳсулот шакли, қандай ҳароратгача чидамлилиги ва шакл беришда қанчалик енгил ё қийин бўлиши асосий омил саналади.\nАйни вақтда ишлаб чиқарувчилар шакл берувчи қолипларнинг силиконли, чўян, тефлонли, сопол ва шишали турларини таклиф этишмоқда. Қуйида уларнинг ҳар бири ҳақида муфассал тўхталиб ўтишга ҳаракат қиламиз.\nСиликонли – анча универсал ва бошқа турларига нисбатан таққосланганда оддий, қулай ҳисобланади. Бундай қолиплар 60 даражадан 250 даража Цельсийгача бўлган ҳароратга чидамли. Шунинг учун бундай қолипларда нафақат қайноқ пишириқлар тайёрлай оласиз, балки тайёр маҳсулотларни иситиш имконига ҳам эга бўласиз.\nБундан ташқари, эгилувчанлиги туфайли, силиконли идишда тайёр маҳсулотни кўтариш ва уни ағдариш осон кўчади.\nЛекин бирмунча афзалликларга эга бўлса-да, улар айрим қусурлардан ҳам холи эмас. Энг асосийси: бундай идишларни парваришлашни истасангиз, фойдаланиш чоғида унга чарх, қайроқ, металл ва ўткир, кескир буюмларни теккизманг, акс ҳолда қолипни шикастлаб қўясиз. Қолган жиҳатларда эса, ошхонада унга тенг келадиган қолип йўқ. Улардан қандолат маҳсулотлари, қайноқ таомлар тайёрлашда нафақат газ плитасининг қиздиргичи, балки микротўлқинли печ ичига ҳам қўяверишингиз мумкин.\nБироқ барибир пишириқлар учун энг қулай ва кўпчилик фойдаланишга одатланган тури – чўянли қолип бўлиб, улардан ота-боболаримиз давридан буён фойдаланиб келишган. Албатта, бугунги кунга келиб, аввалгига қараганда, шаклан замонавий тус олган, аммо ундан фойдаланиш шароити ўзгаришсиз қолмоқда. Чўян қолиплар гўштли, балиқ ва сабзавот маҳсулотларидан пишириладиган таомлар учун қулай. Улар юқори ҳароратга чидамли ва бир текисда қиздиришни таъминлаш хусусиятига эга. Фақат биттагина арзимаган камчилиги бор – вазни оғир.\nТефлонли қолиплар ҳам кенг қўлланилади, лекин айрим камчиликларга эга. Силиконлисидан фарқли равишда, уларни ҳар гал пишириқ тайёрлашдан аввал ичини мойлаш керак. Бундан ташқари, у жуда парваришталаб. Силиконли сингари, унга ҳам қайроқтош, чарх ва металл буюмларни теккизиб бўлмайди. Шунингдек, силиконли ва чўянли қолипдан фарқли равишда тефлонли қолиплар юқори ҳароратга дош беролмаслигини ёдда тутиш керак. Шунинг учун ундан 200 даражадан юқори бўлмаган пишириқларни тайёрлашдагина фойдаланилади.\nСопол ва шишали қолиплар гўштли ва сабзавотли таомларни тайёрлашга қулай. Қолаверса, пишириқлар бундай қолипларда тез ва бир текисда пишиши билан қулай. Бир талай ижобий жиҳатларига қарамай, унинг ҳам ўзига хос нуқсонлари мавжуд. Энг аввало, юқори ҳароратга дош беролмайди: дарз кетиши ё синиши мумкин. Шунинг учун уни бирдан қизиб турган иситкичга солиш мумкин эмас, балки совуқ иситгичга солиб, аста-секинлик билан қиздириш мақсадга мувофиқ.\nТанловда адашмаслик ва турли таомларни тайёрлаш учун бир неча қолипларни харид қилишингиз мумкин. Масалан, парранда ва гўшт маҳсулотларини тайёрлашда чўянли, сабзавотлисига – сопол, ундан тайёрланадиган қандолат маҳсулотларига силиконли, пишириқ ва тортлар учун қалин ойнали ва ёндеворлари паст шишали қолиплардан фойдаланишни маслаҳат берамиз.\nБуларнинг барчаси энг ширин, мазали, ўзига хос, иштаҳани очадиган, кўзни қувнатадиган таомлар тайёрлашингизда уларни санъат дурдонаси даражасига етказишингизга имкон ярата олсин ҳамда оила аъзоларингиз ёинки дўстларингиз сизга тасаннолар айтсин!\nМанба: "Сабо" газетаси.\nПАРДОЗ ВОСИТАЛАРИНИ ТАНЛАШНИ БИЛАСИЗМИ?\nКОСМЕТОЛОГДАН БИР НЕЧА ЁЗГИ МАСЛАҲАТ


Ўзбекистон эркин фикрларга қарши. « Ўзбекистон Халқ Ҳаракати\nЎзбекистон эркин фикрларга қарши.\n02 September 2013 - 17:40\nФаррух Юсуфий, ўнгда,\n“Чириётган одам” номли кўрсатув тайёрлаб Ўзбекистон Электрон Оммавий Ахборот Воситалари Миллий Ассоциацияси таркибига кирувчи Фарғона вилоятидаги Рухсор-ТВ ҳафтанинг жума ва шанба кунлари Озодлик мухбири Фаррух Юсуфийни қоралаб “кўрнамаклик”да айблаяпти. Фаррух Юсуфий бир вақтлар Фарғонада истиқомат қилган, ҳозирда Прагада яшайди.\nЎзбекистон Электрон Оммавий Ахборот Воситалари Миллий Ассосациясининг ўзини таништирмаган ходими Озодлик билан суҳбатда “Чириëтган одам” номли кўрсатув махсус буйруққа кўра нодавлат телестудиялар тармоғидаги фақат битта студия тарафидан эфирга узатилганини айтди. Ўз-ўзидан маълумки, бу ўша Вазирлар маҳкамасининг иши. Улар бевосита шундай ишларга аралашиб, ўз душманларини тозалаш учун ёнидагиларга буйруқлар берадилар.\nКўрсатув муаллифи бўлган Рухсор-ТВси раҳбари ўринбосари эса унинг таҳдидларидан қўрқиб бу телелавҳани изоҳлашдан бош тортди.\nКўрсатувни томоша қилган Марғилондаги Озодликнинг манбасига кўра¸ “Чириëтган одам” телелавҳаси мухбирнинг Фарғонада яшайдиган яқинларига руҳий тазйиқ ўтказишни мақсад қилган. Бу кўрсатув намойиш қилинишидан оз вақт олдинроқ Фаррух Юсуфий Гулнора Каримованинг ўғирликлари хақида баён қилувчи “Москвадан келган чопар” номли мақоласини эълон қилган эди.\nБу кўрсатувга муносабатлари хақда маълумот олиш учун Озодликнинг мухбири билан боғландик, улар бу воқеага “Озодликка нисбатан таҳдид” дея баҳо бермоқдалар ва кўрсатув эркин матбуотга қилинган ҳужумлар занжиридаги навбатдаги ҳалқа дея қабул қилинди,дейишади.\nЖорий йилнинг 17 июль куни Фарғона телеканалида Озодлик мухбири Меҳрибон Бекиева танқид қилинган “Нонкўрлик” деган кўрсатув эфирга узатилган эди.\nБундан олдин эса Ўзбекистондаги нодавлат телестудиялар тармоғига кирувчи телестудиялар инсон ҳуқуқлари фаоли Надежда Отаеванинг оила аъзоларига қарши “Ҳақиқат уруғи” (“Зерно правды”) фильмини намойиш қилган эди.\nБу эшиттиришларга журналист ва ҳуқуқ фаоллари номини қора қилиш уринишлари сифатида қаралмоқда.\nБош қароргоҳи Парижда жойлашган “Марказий Осиёда инсон ҳуқуқлари ассоциацияси” вакили Надежда Отаеванинг айтишича, кейинги пайтда Ўзбекистон мухолифати ва фуқаролик жамияти фаолларига қарши бир нечта кўрсатув Ўзбекистон Электрон Оммавий Ахборот Воситалари Миллий Ассосацияси таркибига кирувчи телеканаллар тарафидан эфирга узатилган.\n– Тасарруфимиздаги маълумотларга кўра¸ бу фильмларда мамлакат ташқарисига чиқиб кетган 58 кишига қарши ахборотлар бор. Бу 58 киши Ўзбекистон ҳақида танқидий фикрни ифода қилаëтгани боис тазйиқ нишони бўлди. Бу кишиларни жамоатчилик олдида изза қилиш учун ошкора туҳмат маъракаси олиб борилмоқда. Ҳозир мамлакатга экстрадиция қилинган диний фаолларнинг рафиқалари иштирокидаги фильмлар намойиш қилинмоқда. Бу фильмларда диндорларнинг рафиқалари босим остида ўз эрларига қарши гапиришга мажбурланмоқда¸- дейди суҳбатдош.\nОтаеванинг таъкидича¸ расмий Тошкент шу йўл билан фуқароларнинг сиëсий фаоллигини сўндирмоқчи.\nКейинги икки-уч ой ичида Ўзбекистон мухолифат арбоблари ва фуқаровий жамият фаолларига қарши бир неча филмлар Ўзбекистон Электрон Оммавий Ахборот Воситалари Миллий Ассосацияси таркибига кирувчи телеканаллар тарафидан эфирга узатилган.\nБу фильмларда Ўзбекистон Халқ ҳаракати раҳбари Муҳаммад Солиҳ¸ муҳожиратдаги имом Муҳаммадсолиҳ А.лар қораланмоқда, дейди Надежда Отаева Озодлик билан суҳбатда.\nЎзбекистонлик инсон ҳуқуқлари фаоли Сурат Икромовга кўра, бу ташвиқот фильмлари кишиларнинг тамал ҳуқуқи бўлган “айбсизлик презумпциясига” зид келмоқда.\n– Айбсизлик презумпциясига мувофиқ¸ у ëки бу шахснинг у ëки бу жиноятни содир этгани судда ўз исботини топиб¸ маҳкама уни жиноятда айбдор деб ҳукм чиқармагунча¸ бу шахсни айбдор дейиш ëхуд уларни жамоатчилик олдида қоралашга ҳеч ким ҳақли эмас¸- дейди у.\nЭркин сўзга қарши таҳдидлар\n2008 йилнинг 26 июнида Ўзбекистон телевидениеси ва Ўзбекистондаги нодавлат телевидениелар тармоғи орқали Озодлик радиосига қарши кўрсатув намойиш қилинган эди.\n“Журналистик суриштирув” номи остида тақдим этилган кўрсатувда “Озодлик” ходимлари, “халқ душманлари” ва “жиноятчилар” сифатида тасвирланади.\nКўрсатувда Озодлик мухбирлари Ҳурмат Бобожон¸ Замира Эшонова¸ Феруза Жўраева¸ Адолат Малик¸ Барно Исҳоқова ва Абдулла Искандарлар бадном қилинган эди.\nБу ҳол “Озодлик” радиоси раҳбариятининг, жумладан, унинг ўша пайтдаги президенти Жеффри Гедмин (Jeffrey Gedmin)нинг радио журналистлари ҳаёти учун ташвишланишига олиб келди, кўрсатув намойишидан кейин у ўзбек ҳукумати билан музокаралар олиб бориш учун Тошкентга борди.\n“Озод Европа/Озодлик Радиоси” президенти Жэфри Гедмин Фарғона вилояти телевидениесида намойиш этилган Озодлик радиоси мухбирлари ҳақидаги кўрсатувни радио журналистлари учун тўғридан-тўғри таҳдид деб атаган эди.\nЯқин йиллардан буёнОАВходимларига, асосан мухолифатдаги ва хақиқатни ёритаётган журналистларга нисбатан Ўзбекистонда бу каби ишлар кўп қайд этиляпти. Уларга нисбатан таҳдид, қўрқитиш кабилар тобора кўпайган. Шу йилнинг 25июнь куни Қирғизистонлик хуқуқ ҳимоячиси Тўлейқан Исмаиловани Тошкент аэропортида ушлаб, бир ҳафтадан сўнг Қозоғистонга депортация қилган эди.\n2007 йилнинг 24 октябрида Ўш шаҳрида 26-ёшли Алишер Соипов, таниқли журналист, ўзбек тилидаги“Сиёсат” газетаси ношири отиб ўлдирилган эди. Баъзи тахминларга кўра, Соиповни ҳам ўзбек махсус хизмати тарафидан ўлдирилган дейилади.


10 март, 19:25\nБугун тунда “Рома” Конференциялар лигаси нимчорак финал дастлабки учрашувини сафарда Нидерландиянинг “Витесс” жамоасига қарши ўтказади.\nИталиянинг Il Tempo нашрининг хабар беришича, португалиялик мутахассис ўзи ёқтирган 3-5-2 тактик схемасини қўллайди.\nҲимоя учун Жанлука Манчини, Крис Смоллинг ва асосий таркибдаги жойини қайтариб олган Мараш Кумбулла масъул.\nАсли ҳимоячи бўлган Матиас Винья керак бўлганда чап қанот ҳимоячисига ёрдамлашади. Асосан, ярим ҳимояни мустаҳкам ушлаши талаб этилади.\nШунингдек, Моуриньо майдон марказида Генрих Мхитарян, Сержиу Оливейра ва Брайан Кристантенинг маҳоратига таянмоқда. Жамоа сардори Лоренцо Пеллегрини ҳужум ташкил этишдан ташқари ўзи ҳам рақиб дарвозасига мунтазам хавф солиши режалаштирилган.\nҲужум чизиғида ўзгариш бўлмайди. Асосий тўпурар Тэмми Абрахам билан бирга Николо Дзаньоло ўйнайди.\nКўриниб турибдики, бугунги учрашувда Элдор Шомуродов бошланғич таркибга киритилмаслиги катта эҳтимол. Ҳамюртимиз захирадан майдонга тушиши мумкин. Бироқ, Моуриньо ҳужумчилар орасида ўзи кашф қилган Феликс Афена-Гьянга кўпроқ ишонч билдираётганини ҳам инобатга олиш керак.\nДзаньолонинг маоши ошади\nGazzetta dello Sport нашри “Рома” раҳбарияти клуб тарбияланувчиси Никола Дзаньолони ушлаб қолиш мақсадида унинг маошини кўтаришга қарор қилганини ёзмоқда.\nМаълумотларга қараганда, айни пайтда бир мавсум учун 2,2 миллион евро олаётган ҳужумкор футболчига клуб мутасаддилари 3,5 миллион евро тўлашга тайёр.\nLeggo нашри эса, қатор гранд клублар нишонида турган маҳоратли ўйинчини Римда қолишга ва янги битим тузишга кўндириш учун 4,5 миллион евроли маош ҳам етарли бўлмаслигини таъкидламоқда.\nМутахассисларнинг таъкидлашича, агар клуб футболчи билан келишувни янгилай олмаса уни ёзда сотиб юборишга мажбур бўлади. Чунки Дзаньлонинг амалдаги шартномаси 2024 йилнинг ярмигача тузилган. Агар трансфер масаласи кейинги йилга қолса, ўйинчининг нархи сезиларли даражада арзонлашади.\nСпинаццола яна сабр қилади\n“Рома”нинг энг маҳоратли ҳимоячиларидан Леонардо Спинаццоланинг қачон майдонга қайтиши ҳамон мавҳумлигича қолмоқда.\n28 ёшли футболчи ўтган йили Европа чемпионати доирасида шикастланганидан кейин тикланишга улгургани йўқ. “Рома” мураббийлар штаби тиббиёт ходимлари рухсат бермагунича тажрибали ўйинчини таркибга киритмасликка қарор қилган.\nМаълумотларга қараганда, Спинаццола20 март куни навбатдаги чуқурлаштирилган тиббий кўрикдан ўтказилади. Ана шунда унинг машғулотларга тўлиқ киришиш вақти аниқланади.\nАввалига Леонердо ўтган йил охирида умумий гуруҳ машғулотларига қўшилиши айтилганди. Лекин ундай бўлиб чиқмади. Жорий йил бошида ўтказилган тиббий текширувлар футболчининг юкламаларга тайёр эмаслигини ва керак бўлса, келаси мавсумгача лазаретда қолишини кўрсатди.\nАбрахам янги рекордга яқинлашди\nТэмми Абрахам “Рома” келганидан бери барча турнирларда 20 та гол урди. Англиялик ҳужумчи яна бир бор рақиб дарвозасини ишғол қилса, Рим клубининг афсонавий ҳужумчилари Виченцо Монтелла ва Габриэль Батистута рекордини такрорлайди.\nБу икки тўпурар Рим клубидаги дебют мавсумида ўз ҳисобига 21 тадан гол ёздириб қўйган.\nТэмми Абрахам уларни натижасини такрорлашдан ташқари, ўзининг рекордини ўрнатиш учун жуда яхши имкониятга эга. Чунки мавсум якунланишига ҳали анча бор. Абрахам эса, Моуриньонинг энг ишонган ўйинчиси сифатида деярли ҳар бир учрашувда майдонга тушиши кафолатланган.\nБир сўз билан айтганда, “Рома” тарихидаги энг қиммат трансфер соҳиби ҳисобланган Тэмми Абрахам ўзига сарфланган 40 миллион еврони муносиб оқламоқда.


Йил бошидан давлат дастурига асосан 311,5 млрд. сўмлик қурилиш-таъмирлаш ишлари амалга оширилди - Халқ сўзи\nЙил бошидан давлат дастурига асосан 311,5 млрд. сўмлик қурилиш-таъмирлаш ишлари амалга оширилди\n15:56 09 Август 2018 Жамият\n2017— 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини Фаол тадбиркорлик, инновацион ғоялар ва технологияларни қўллаб-қувватлаш йилида амалга оширишга оид Давлат дастури доирасида ижтимоий соҳани ривожлантириш мақсадида бир қатор ишлар амалга оширилди.\nЎзбекистон Республикаси Адлия вазирлиги Жамоатчилик билан алоқалар бўлими берган маълумотларга кўра, жорий йилнинг июнь ойи якунига қадар республика бўйича буюртмачи ҳамда пудратчилар ўртасида жами 311,5 млрд. сўмлик қурилиш-таъмирлаш ишлари амалга оширилган. Бу эса шартнома қийматига нисбатан 46,0 фоизни ташкил этади.\nЧунончи, 95,5 км. магистрал сув тармоғи, 171,4 км. ичимлик сув қувури, 26,8 км. канализация тармоғи ҳамда 19 дона сув сақлаш ҳовузи (резервуар) қурилди, 301 объектда 156,1 км. узунликдаги оқова сув тармоғи ва 31,5 км. ичимлик сув тармоғини қуриш ишлари якунланди.\nШунингдек, 81,1 млрд. сўмлик 910,6 км.дан ортиқ минтақавий йўллар таъмирланиб, фойдаланишга топширилди.


Ҳиндистоннинг Уттар-Прадеш штатидаги иссиқлик электр станциясида юз берган портлаш оқибатида 10 киши ҳалок бўлди, яна 100 инсон жароҳатланди. Бу ҳақда мамлакат Фавқулодда вазиятлар бўйича миллий бошқармасидан (NDMA) хабар беришган.\n"Менинг маълумотимга кўра, 10 киши ҳалок бўлди, 100 инсон жарбланди, аксарият одамлар куйиш жароҳатлари билан шифохонага олиб кетилди", - дея маълум қилган идора вакили. Унинг сўзларига кўра, қутқарув амалиётида NDMA мутахассислари, маҳаллий фавқулодда хизматлар вакиллари иштирок этмоқда.\nВоқеа Унчахар шаҳрида NTPC компаниясига қарашли ИЭСда юз берган. Ҳодисага нима сабаб бўлгани номаълум. ИЭСдаги ишлар ФВдан сўнг тўхтатиб қўйилди.


Алифбони ислоҳ қилиш юзасидан билдирилган таклифлар қабул қилинса, пешлавҳадаги сўзлар анча қисқаради.\nАлишер Навоий номидаги Тошкент давлат ўзбек тили ва адабиёти университети ҳузурида иш олиб борган лотин ёзувига асосланган ўзбек алифбосини ислоҳ қилиш бўйича ишчи гуруҳнинг хулосалари Фейсбукдаги "Ўзбек тили жонкуярлари" гуруҳи саҳифасида эълон қилинди.\nҚуйида Ўзбек алифбосини ислоҳ қилиш бўйича ишчи гуруҳнинг хулосалари матни билан тўлиқ танишишингиз мумкин:\n2018 йил 15 майда Ўзбекистон Республикаси Бош вазири А.Арипов ва Ўзбекистон Республикаси Президенти Давлат маслаҳатчиси Х.Султонов томонидан “Лотин ёзувига асосланган ўзбек алифбосини кенг жорий этиш ва янада такомиллаштириш бўйича Ҳаракатлар режаси” тасдиқланди. Ўзбекистон Республикаси Президенти Ш.М.Мирзиёев ҳузурида 2018 йил 17 июль куни ўтказилган мажлис баёнининг 28-бандида лотин ёзувига асосланган ўзбек алифбосини танқидий қайта кўриб чиқиш ва унинг қўлланишини осонлаштириш, ўзбек тилининг ўзига хос хусусиятларига янада мослаштириш юзасидан таклифлар киритиш топширилди.\nУшбу масаланинг нақадар долзарб экани ва бу борада кечиктирмасдан зарур қадамларни қўйишимиз шарт экани Ўзбекистон Республикаси Олий Мажлиси Сенатининг 2018 йил 13 декабрь куни бўлиб ўтган ўн еттинчи ялпи мажлисида Сенат раиси Н. Йўлдошев томонидан ҳам қатъий таъкидланди.\nАлишер Навоий номидаги Тошкент давлат ўзбек тили ва адабиёти университети қошида тузилган Ишчи гуруҳ аъзолари томонидан икки йилда тўпланган таклифлар асосида ишлаб чиқилган бир неча алифбо лойиҳаларини ягона вариантга келтириш, шунингдек, юқорида қайд этилган топшириқлар ижросини таъминлаш мақсадида республика жамоатчилиги, мутахассис-олимлар, блогерлар ва ёшлар иштирокида 2018 йил 22 октябрь куни Алишер Навоий номидаги Тошкент давлат ўзбек тили ва адабиёти университетида “Лотин ёзувига асосланган ўзбек алифбосини кенг жорий этиш ва такомиллаштириш муаммолари” деб номланган илмий-амалий конференция ташкил этилди.\nЛотин ёзуви асосидаги ўзбек алифбосининг ислоҳ қилинган версияси. Фейсбукдаги "Ўзбек тили жонкуярлари" гуруҳи саҳифасидан олинди.\nИшчи гуруҳ томонидан ишлаб чиқилган\nКонференция давомида алифбо ислоҳоти бўйича билдирилган хилма-хил, ҳатто бир-бирига зид таклифу фикрлар орасида ўзаро уйғун, ҳамоҳанг фикр-мулоҳазалар ҳам ажралиб турди. Жумладан, кўпчилик якдиллик билан: “Энг камида, алифбодаги тўртта муаммоли ҳарфни ислоҳ қилишимиз шарт, чунки улар туфайли ўқиш-ёзишга доир ва бошқа техник муаммолар, чигалликлар юзага келяпти”, дейишди.\n“Муаммоли ҳарфлар” дейилганда эса, алифбомиздаги G‘ O‘ ҳарфлари ва Sh Ch ҳарфий бирикмалари назарда тутилаётгани бугун ҳеч кимга сир эмас. Хўш, бу ҳарфларнинг муаммоси нимадан иборат ва уларни қандай ислоҳ қилиш мумкин?\nБу ҳарфлардаги махсус белгилар уникал эмас – битта белги ҳар хил ёзилмоқда:\n1 O'zbekiston | to'g'ri Апостроф U+0027\nБугун ҳамюртларимиз юқоридаги жадвалда акс этган белгилардан тўғри келган бирини ишлатмоқда. Энг қизиғи, улар ичидаги энг тўғри белги – окина (тескари вергул) белгисидан деярли фойдаланмаймиз. Жуда тўғри ёзишга интилган ҳамюртларимиз ҳам чап бир тирноқ белгисини ишлатади. Гарчи бу икки белги ўзаро ўхшаш бўлса-да, амалиётда муайян фарқ ва устунликларга эга. Яъни, окина белгиси ҳештегларда сўзни бўлиб юбормайди, унинг бир бутунлигига зарар етказмайди. Бу ҳолат қуйидаги расмда акс этган:\nТаржимаси: “Ўзбек лотин ёзувидаги Gʻ (кириллча Ғ) ва Oʻ (кириллча Ў) ҳарфий бирикмаларини ёзишда ʻ (U+02BB, MODIFIER LETTER TURNED COMMA) (ҳарфни ўзгартирувчи тескари вергул) белгисидан фойдаланилади”.\nМуаммо шундаки, Oʻ ва Gʻ ҳарфларининг белгисини тўғри ёзиш – жуда қийин масала. Масалан, компьютерда Word дастурида бу ҳарфларни ёзиш учун икки мураккаб усулдан фойдаланиш мумкин:\nБу ҳарфларнинг ўрнини олишга “даъвогар” ҳарфларни қуйидаги жадвалда кўриб чиқамиз.\nÖ / ö диерезис белгили O – мавжуд эмас\nÕ / õ тилда белгили O – мавжуд эмас\nÒ / ò гравис белгили O – мавжуд эмас\n1) Ö –1993 йилги лотин алифбомизда ҳозирги Oʻ ҳарфи учун айнан шу ҳарф ишлатилган, бироқ орадан атиги икки йил ўтиб, 1995 йилда бу ҳарф Oʻ ҳарфий бирикмаси билан алмаштирилган. Ö ҳарфи немис, швед каби Европа ҳамда турк, озарбайжон, туркман каби туркий халқлар алифбосида мавжуд. Таъкидлаш жоизки, бу халқлардан фарқли ўлароқ, ўзбек алифбосида Ü ҳарфи бўлмагани учун Ö ҳарфи жуфтлик ҳосил қила олмайди.\n2) Ğ – бревисли G, кенгайтирилган лотин алифбоси таркибига киради. 1993 йилги лотин алифбомизда ҳозирги Gʻ ҳарфи учун айнан шу Ğ ишлатилган, 1995 йилда бу ҳарф Gʻ ҳарфий бирикмаси билан алмаштирилган. Ğ ҳарфини аксарият мобил қурилмалар клавиатураларида қийинчиликсиз ёзиш мумкин.\n3) Ŏ – бревисли O, диакритик белгиси кириллчадаги Ў ҳарфининг белгиси билан бир хил. Агар Gʻ ҳарфи учун Ğ ҳарфи қабул қилинадиган бўлса, у билан жуда мос тушади (Ğ–Ŏ): қабул қилинаётган ҳарфлардаги диакритик белгиларнинг тури кўпаймайди ва бу қулайлик яратади.\n4) Õ (тилдали O) ҳарфининг диакритик белгиси ҳозирги пайтдаги Oʻ ва Gʻ ҳарфларининг ёзма кўринишидаги белгиси – тўлқинли чизиқча билан бир хил. Аммо унинг шериги – G̃ (тилдали G) ни бир уринишда ёзиб бўлмайди, устидаги тўлқинли чизиқни худди Gʻ нинг белгиси каби алоҳида код (U+0303) ёрдамида акс эттириш талаб этилади, яъни мавжуд муаммо ўз жойида қолади, шунинг учун бу ҳарфларни даъвогарлар сафидан чиқарамиз.\n8) Óó – Ǵǵ занжиридаги ҳарфлар яқин қардошларимиз бўлган қорақалпоқ ва қозоқ халқлари алифбоси таркибидан ҳам ўрин олган. Ó ва Ǵ ҳарфлари амалдаги шаклга (O‘ ва G‘) яқинроқ бўлгани ва ҳозиргидек ўзаро жуфтлик ҳосил қилгани учун халқимизнинг, хусусан, ёшларимизнинг кўникиши осон кечади. Бу ҳарфларнинг ёзма кўринишини ҳозиргидай шаклда ёзсак ҳам бўлади.\nҚиёслардан аён бўляптики, вариантлар ичида иккита мос жуфтлик бор: булар – Ŏŏ ва Ğğ ҳамда Óó ва Ǵǵ ҳарфларидир. Конференцияда Ŏŏ ва Ğğ жуфтлиги мақбул вариант сифатида эътироф этилган эди. Аммо кейинги мулоҳазаларда Ў товушининг тилимизда нисбатан кўп ишлатилиши, Ŏŏ ҳарфининг “шохдор” белгиси эса матнда қўпол кўриниши, қолаверса, Óó ва Ǵǵ ҳарфларининг қардош халқлар, айниқса, бир Ватан ичида яшаётган қорақалпоқ халқи алифбоси билан бир хил бўлиши ҳар жиҳатдан мақсадга мувофиқ экани таъкидланди.\nOʻ ва Gʻ ҳарфлари бўйича\nҲозирги алифбомизда C ҳарфи йўқ, лекин Ch ҳарфий бирикмасида ўз-ўзидан пайдо бўлиб қолади. Ҳолбуки, мантиқ талабига кўра, ҳарфий бирикмалар алифбодаги мавжуд ҳарфлардан ташкил топиши керак эди. Қолаверса, бу ҳарфий бирикмалар халқимиз ўрганган “бир товуш – бир ҳарф” тамойилига мос тушмайди, шу боис баъзи ноқулайликлар юзага келмоқда.\nИнглиз тилида “Charles Dickens” деган ёзувчининг исми бош ҳарф билан ёзилганда улар “Ch.Dickens” эмас, “C.Dickens” деб ёзилади. Ўзбек тилида эса ундай эмас, масалан, “Shuhrat Chinberdiyev” деган исм-фамилияни фақат бош ҳарфлари билан ёзмоқчи бўлсак, “Sh.Ch” деб ёзишга мажбурмиз.\nБаъзан ҳафта кунларининг қисқартма номларини ишлатишга тўғри келиб қолади. Битта ҳарфли қисқартмалар: D, S, C, P, J, S, Y. Бунда, C – Чоршанбанинг қисқартмаси, бироқ ўзбек лотин ёзувида C ҳарфи ҳам, C ҳарфи билан бошланадиган ҳафта куни ҳам йўқ. J дан кейин келган S – Шанбанинг қисқартмаси, бунда ҳам шу муаммо: Sh деб ёзсак 2 та ҳарф бўлиб кетади.\nЭнг асосий муаммо – ўзбек тилида Ч ва Ш товушлари жуда фаол товушлар саналади. Қиёслайдиган бўлсак, она тилимизда Ч ва Ш товушлари инглиз тилига нисбатан 3-5 баробар кўп учрайди ва бу ҳол Ch, Sh нинг матнда кетма-кет, ғуж бўлиб келишига сабаб бўляпти ва ўқиш-ёзишни қийинлаштиряпти.\nShoshish, xushchaqchaq, ishchi, sharshara, achchiqtosh каби сўзларимизнинг ўзида 2-3 тадан Ch ва Sh бор. Бундан ташқари, ўзбек тилида ҳаракат номларининг –ш, -иш қўшимчалари билан ясалиши ҳам Ш ва Ч ҳарфли сўзлар сонининг ошишига хизмат қилади. Хуллас, инглизларга қулай бўлган Ch, Sh бирикмалари ўзбек тилида изма-из келиб, ноқулай ҳолатларни юзага келтирмоқда. Фикримиз исботсиз бўлмаслиги учун Эрнест Хемингуэйнинг дунёга машҳур “Алвидо, қурол!” романининг илк жумлаларини аввал инглиз, сўнг ўзбек тилида берамиз:\nṢ / ṣ остида нуқтаси бор S / s – мавжуд эмас\n(1) Ş / ş ва Ç / ç жуфтлиги. Ост белгиси ҳарф ўзагига қўшилиб ёзиладиган Çç ва Şş ҳарфлари ёзиш ва ўқишга қулай ҳамда миллий характерга эга: улар 1929 – 1940 ҳамда 1993 – 1995 йиллардаги алифбомизда ҳам бўлган. Бизнингча, Ч ва Ш товушлари учун энг мақбул ҳарфлар – Çç ва Şş. Уларнинг ост белгиси бир хил экани ўзаро уйғунликни таъминлайди.\n(5) Ṡ / ṡ ва Ċ / ċ жуфтлиги. Нуқта белгиси ҳарфларнинг асосига нисбатан ўта митти бўлгани учун алоҳида ҳарф тасаввурини бермайди – Ṡ / ṡ ва Ċ / ċ ни мос равишда S ва C билан чалғитиш хавфи кучли.\nCh ва Sh ҳарфий бирикмалари бўйича\n“Ch ва Sh ҳарбий бирикмаларини ислоҳ қиляпмиз, ng ҳарфий бирикмасини нима қиламиз?” деган табиий савол пайдо бўлади.\nИккинчидан, ng бирикмаси яхлит ҳарфга айланадиган бўлса, кирилл ва ҳозирги алифбода чоп этилган сон-саноқсиз китобларни ҳамда бошқа ҳар хил матнларни янги алифбомизга ўгириш чоғида кўплаб чалкашликлар юзага келади – электрон дастурлар ӈ (ŋ) товушига қўшиб, бир-бирига алоқасиз, аммо ёндош келган барча Н+Г ҳарфларини бирваракайига битта ҳарфга ўзгартириб юборади. Тилимизда ӈ (ŋ) товуши ва ёнма-ён келадиган Н+Г ҳарфлари жудаям кўп учрагани учун уларни топиб, қиёслаб тўғрилаш – муҳарриру мусаҳҳиҳларга катта заҳмат юклайди.\nng товуши бўйича\n5) дунёдаги кўп халқлар алифбосига фақат ўзлашма сўзлар учун махсус ҳарфлар киритилган. Масалан, венгр алифбосида – Q, W, X ва Y ҳарфлари;\nЭҳтимол, бу қоида шундай бўлар: “Cc ҳарфи ўзлашма сўзларда қўлланилади. У сўз бошида ёки ундош товушдан кейин келса, Ss ҳарфи каби (cirk, lekciya), унли товушдан кейин келса, ts (licey, administraciya) тарзида ўқилади”. Шунда Cc ли ўзлашма сўзларни аслиятга мувофиқ ёзиб, тилимиз табиатига кўра талаффуз қиламиз.\nСс ҳарфи бўйича\n1. Фуқароларимиз, айниқса, ёшлар саводхонлиги бўйича муаммолар, кўчадаги ёзувлар, реклама ва тарғибот материалларининг саводсизларча ёзилиши, байналмилал сўзларнинг кирилл ва лотин ёзувларида турлича ифодаланиши бўйича англашилмовчиликлар, энг муҳими, Ўзбекистон Республикасининг “Давлат тили тўғрисида”ги Қонунининг ижро этилишини қийинлаштираётган баъзи омиллар 1995 йилда қабул қилинган Ўзбекистон Республикасининг “Лотин ёзувига асосланган ўзбек алифбосини жорий этиш тўғрисида”ги Қонунидаги камчиликлар билан бевосита боғлиқ. Жорий алифбони такомиллаштирмай туриб, ўзбек тили имлосини талаб даражасида ишлаб чиқиб бўлмайди. Мавжуд имломизда жуда кўп хатолар бор. Уларни тузатиш учун алифбодаги муаммоли ҳарфларни имкон қадар тез ислоҳ қилишимиз шарт. Имло тузатилмас экан, реклама ва кўча-кўйдаги ёзувларга талаб қўйиб бўлмайди. Бу эса “Давлат тили тўғрисида”ги Ўзбекистон Республикаси Қонуни ижросини секинлаштиради. Давлат тили ижроси ҳақида қайғурар эканмиз, биринчи навбатда “Лотин ёзуви асосидаги ўзбек алифбосини такомиллаштириш” бўйича янги қонун ишлаб чиқилиши, сўнг “Ўзбек тилининг янги имло қоидалари” ишлаб чиқилиб, Вазирлар Маҳкамасининг Қарори билан тасдиқланиши, шулар асосида “Реклама тўғрисида” ва “Фирма номлари тўғрисида”ги Ўзбекистон Республикаси Қонунлари тартибга келтирилиши лозим. Ана шу ишлардан сўнг “Давлат тили тўғрисида”ги Қонун ижроси назоратга олинса, самарали бўлади.\n3. Миллий алифбомиз ислоҳ бўлиб, қулайлашса, катта-кичик авлодларга мансуб ҳамюртларимиз, шунингдек, яқин-олис мамлакатларда яшовчи миллатдошларимиз ягона ёзув атрофида жипслашади – нуқсонсиз, қулай алифбо халқимизнинг бирлигига, якдиллигига хизмат қилади.\nАнвар Назир: Яна кириллга қайтиш фалокат бўлади


19 май 2021, Тошкент вақти: 04:19\nМосквада ҳужумга учраган ўзбекистонликлар травматик тўппончадан отилди.\nИкки мардикор жароҳат олди\n26 ноябр куни Москванинг жануби-шарқий округидаги Судакова кўчаси 28-уй ёнида икки нафар Ўзбекистон фуқаросига номаълум шахслар тажовуз қилди.\nБу маълумотни Озодлик радиосига тасдиқлаган Москва шаҳар Ички ишлар бошқармаси вакили Максим Колосветовнинг сўзларига кўра, ўзбекистонлик мардикорлардан бири травматик пистолетдан оғир тан жароҳати олган.\n- Бу ҳодиса иштирокчиларидан икки киши аниқланди. Текширув олиб борилмоқда. Муштлашувнинг сабаби нима экани ҳозирча номаълум. Дастлабки маълумотларга кўра, жароҳатланганлар Ўзбекистон фуқаролари экани аниқланди,- деди Ички ишлар бошқармаси расмйиси Максим Колосветов.\nАниқланишича, душанба куни кечқурун маҳаллий полиция бўлинмасига Судакова кўчасида оммавий муштлашув бўлаётгани тўғрисида хабар тушган.\nҲодиса жойига етиб келган полиция наряди жароҳат олган икки Ўзбекистон фуқаросини аниқлаган. Ўзбек йигитларининг полициячиларга берган кўрсатмасига кўра, уларга тўрт нафар номаълум шахс ташланган ва дўппослаб кетган. Шунингдек, иккала ўзбекистонлик травматик пистолетдан жароҳат олгани ва полиция ходимлари чақирган тез ёрдам машинасида улар шифохонага олиб кетилгани хабар қилинади.\nМаксим Колосветов, Озодлик билан суҳбатда, жабрланган ўзбеклардан бири муолажа олганидан кейин шифохонадан жавоб бериб юборилган, иккинчи ўзбекнинг эса жароҳати оғирроқ бўлгани сабабли госпитализация қилинганини маълум қилди.\nПолиция муштлашув сабаблари ва жиноят жойидан қочиб кетган номаълум кимсалар шахсини аниқлаш бўйича текширув олиб бормоқда.\nМосква полицияси ўзбекларга қилинган бу тажовузни негадир “оммавий муштлашув” ва “тўсатдан пайдо бўлган ўзаро адоват” сифатида таърифламоқда.\nМосквада муҳожирларга ҳужумлар сони кўпайди\nБу меҳнат муҳожирларига сўнгги пайтларда қилинган ягона ҳужум эмас. Полиция охирги бир-икки ой давомида Москвада тақирбошлар “услубида” тўртта осиёлик ўлдириб кетилганини хабар қилмоқда.\nЖумладан, Москва бўйича Тергов қўмитаси 23 ноябр куни Москванинг Шарқий округидаги Тинчлик проспекти, 185-уй яқинида чавақлаб кетилган 20 ёшли Ўзбекистон фуқароси мурдаси топилганини маълум қилди.\nЎзбекистонлик мардикорнинг ўлдирилиши юзасидан жиноий иш очилди. Ҳодиса гувоҳлари бу йигитга бир гуруҳ рус миллатига мансуб ёшлар ҳужум қилганини айтмоқда. Терговчиларнинг Озодликка билдиришича, мурда танасида пичоқ билан етказилган ўнлаб жароҳатлар аниқланган.\nМосква бўйича Тергов бошқармасида бу жиноятни содир этганлар ҳозирча аниқланмагани ва тергов манфаатларини ҳисобга олиб бундан ортиқча маълумот берилмаслигини билдиришди.\nБироқ Озодликнинг ўз манбасидан олган маълумотга кўра, ўлдирилган ўзбекистонликнинг исми Руслан Йўлдошев бўлган, у Москвада Садовническая кўчасида истиқомат қилган ва қурилишда уста ёрдамчиси бўлиб ишлаган.\nКузатувчилар бу суйиқасд тақирбошлар ёки Москванинг бошқа миллатчи гуруҳлари томонидан содир этилган бўлиши мумкинлиги, чунки жасад ёнида пиво банкаси, зажигалка ва мобил телефон топилгани бу оддий талон-тарож эмаслигига ишора эканини таъкидламоқдалар.\nЎлжаларнинг қулоқларини кесиб кетиш одатини Гитлер эсэсчилари кенг қўллаган ва ҳозирда бу замонавий скинхедларни танитувчи “белги”га айланишга улгурган.\nЎтган йилнинг ноябрида Нагорний кўчасида ўлдирилган Нигерия фуқаросининг иккала қулоғи кесиб кетилган. 2008 йил 4 мартда Петербургдаги “Левашово” бекатида яқинида вахшийларча чавақлаб кетилган озарбайжонлик йигитнинг ҳам чап қулоғи кесиб кетилган эди.\nОзодлик исми сир қолишни истаган собиқ тақирбош билан суҳбатда “Скинхедларда “ўлжанинг”айнан чап қулоғини кесиш одати нимани англатади”, дея берган саволига шундай жавоб олди.\n- “Қулоқ кесиш” одатда ёшларни скинхедликка қабул қилиш маросимида ишлатилади, яъни “қора” ни ўлдирган ва қулоғини кесиб келган шахс гуруҳдаги катталарга ўз ўлжасини намойиш қилади, ўзининг қилган “қахрамонлиги” билан мақтанади, хуллас “ҳақиқий” тақирбош бўлади. Қулоқдан ташқари скинхед ўлжадан бармоқларини ҳам кесиб, сақлаб қўйиши мумкин, деди ўз исмини айтишни истамаган собиқ скинхедлардан бири.


Қаршидаги маҳаллада ичимлик суви исроф бўлмоқда » Muzlik.uz - O‘zbekiston yangiliklari\nҚарши шаҳридаги «Нуристон» маҳалласининг 3-митти туманда жойлашган 9, 43, 7,8-сонли кўп қаватли уйлар атрофида 1 ойдан бери ичимлик суви қувури тешилганлиги сабабли исроф бўлмоқда. Ҳолат юзасидан «Nasafnews»нинг телеграм манзилига видео ва фотолар келиб тушди . Бундан ташқари йўлланган мурожаатда шундай дейилади: — Кўчамиздан ўтган қувур тешилганлиги сабабли, ҳар куни кечқурун сув келса йўллар кўлмакка айланиб қолади, — дейди Моҳира Қосимова. Ичимлик суви исроф бўлаётганига 1 ойга яқинлашди. Лекин ҳеч кимнинг бу муаммо билан иши йўқ. «Сувоқова» давлат унитар корхонаси Қарши шаҳар филиалининг 225 03 96 рақамига боғланиб муаммони айтдик. Лекин ҳамиша бир хил жавоб, «ишимиз жуда кўп, улгурмаяпмиз» дейишдан нарига ўтишмайди. «Nasafnews»нинг телеграм манзилига йўлланган видеоларда аҳоли «Шаҳарсувоқова»нинг масъулларини бепарволикда айблаган. — «Республика чиқсанг чиқ, қаерга борсанг бор, қўлингдан келганини қил» деб диспетчер телефонни ўчириб қўйди, — дейилади видеоларнинг бирида.\nСамарқанд шаҳрининг айрим ҳудудларида ичимлик сувини узатиш икки кунга тўхтатилади\nМўйноқ тумани ҳокимлиги: «Ичимлик суви таъминоти ёмонлашгани йўқ»\nМўйноққа тоза ичимлик суви етиб борди


“Обод” билан ўйинни Қодиров бошқаради | "NAVBAHOR" FUTBOL JAMOASINING RASMIY WEB SAHIFASI\n“Обод” билан ўйинни Қодиров бошқаради\nЖамоамиз навбатдаги турда олий лига дебютанти Тошкентнинг “Обод” клубини қабул қилади. Бугун ПФЛ олий лиганинг 7-туридан ўрин олган учрашувларни бошқарадиган ҳакамлар рўйхатини эълон қилди. Унга кўра 30 апрель куни бўлиб ўтадиган “Навбаҳор” ва “Обод” жамоалари ўртасидаги учрашувни навоийлик Зокир Қодиров бошқариб боради. Унга қанотларда тошкентлик Тимур Галеев ва Акбар Пўлатовлар ёрдам беришади. Захирадаги ҳакам сифатида гулистонлик Бахтиёр Юльчариев қайд этилган. Назоратчи ҳакам вазифасини эса Артём Арутюнов бажаради.


«Женоа» собиқ бош мураббийи «Торино»да иш бошлади\nИталиянинг «Торино» клуби 47 ёшли мутахассис Давиде Никола жамоа бош мураббийи этиб тайинланганини эълон қилди.\nИталиялик собиқ футболчи, 2010 йилдан буён мураббий сифатида ишлаб келаётган Давиде Николе 2016/2017 йилги мавсумда «Кротоне»ни А Сериядаги ўрнини сақлаб қолишга ёрдам берган бўлса, 2018-2019 йилларда «Удинезе» бош мураббийи сифатида ишлаган. 2020 йилнинг январь ойида «Женоа» бош мураббийи этиб тайинлаган 47 ёшли мутахассис Генуя жамоасини А Серияда олиб қолганига қарамай, ўтган йилнинг 26 август куни истеъфога чиқарилганди. Бу сафар Давиде «Торино»ни қуйи лигага тушиб кетмаслигини таъминлаши талаб этилади.\nЭслатиб ўтамиз, ўтган ҳафтада туринликлар Марко Жампаолони истеъфога чиқарганди. 53 ёшли мураббийнинг клубдан кетишига «Торино»нинг қониқарсиз натижалари сабаб бўлганди.\nМаълумот учун, «Торино» А Серияда 18 ўйиндан кейин 13 очко билан 18-ўринда бормоқда.


Медведев: «Россияга жорий қилинган санкциялар бизга фойда келтирди» — Sof.uz\nМедведев: «Россияга жорий қилинган санкциялар бизга фойда келтирди»\n20.03 09:09 950 Жаҳон\nРоссия Федерацияси Хавфсизлик кенгаши раиси ўринбосари Дмитрий Медведев санкциялар туфайли Россия иқтисодиётида ҳеч қандай таназзул бўлмаслигига ишончи комил. У бундай вақтда Россиянинг ишончли дўстлари борлигига ишонишини маълум қилди.\n«Бизда ўз тараққиётимиз учун барча имкониятлар мавжуд. Жорий қилинган санкциялар кўп жиҳатдан бизга фақат фойда келтирди, бизни барча соҳаларда, жумладан, илм-фанни кўп талаб қиладиган соҳаларда импорт ўрнини босишни фаол ривожлантиришга, янги технологиялар, маҳсулотлар ва дори-дармонларни ишлаб чиқишга мажбур қилди», - дейди у. Бу ҳақда Медведев Telegram'даги постида маълум қилди\nУнинг эслатишича, «ҳукумат аллақачон одамлар ва иқтисодиётни қўллаб-қувватлаш бўйича тезкор қарорлар қабул қилган: ижтимоий тўловлар, юқори технологияли саноат, қишлоқ хўжалиги ва банк секторини қўшимча молиялаштириш». «Умуман олганда, иқтисодиётда таназзул бўлмайди», деб ишонтирди Хавфсизлик кенгаши раиси ўринбосари.\nМедведев, шунингдек, «Россиянинг нафақат яқин атрофда, балки Хитой, Жануби-Шарқий Осиё ва Африка мамлакатларида ҳам ишончли ҳамкорлари кўплигига эътибор қаратди», - деди Хавфсизлик кенгаши раиси ўринбосари.\nУ, шунингдек, жума куни ФМБА мутахассислари томонидан яратилган коронавирусга қарши янги маҳаллий вакцина Конвасел Россия Федерациясида рўйхатга олинганига эътибор қаратди. «Коронавирус эпидемияси айниқса, бундай ютуқларга дунёда талаб қанчалик кўп эканини яққол кўрсатди. Бизнинг салоҳиятимизни энди интиқом билан ошириш керак», — деди Медведев.\nРоссия Федерацияси Хавфсизлик Кенгаши раҳбарининг ўринбосари Россия санкциялар остида ҳали буни қилмаган тармоқларда маҳаллий ишлаб чиқаришни ривожлантириш қийин бўлсада, аста-секин ривожланади. «Биз ишлаб чиқаришни ҳали амалга оширмаган жойда ривожлантиришимиз керак. Бу вазифа, айниқса, ҳозирги шароитда қийин, лекин бажариш мумкин, айниқса, оғир йилларда ҳамжиҳатлик ва ўзаро ёрдам бизга доимо ёрдам берган», деб ҳисоблайди у. тараққиётимизни чеклаб, ҳаётимизни барбод қилсалар, улар бир неча марта қилган ишларига алам билан пушаймон бўлишади дея фикрини якунлади Медведов.


Кўксаройда мукофотларни топшириш маросими ўтказилди - Zamin.uz\nКўксаройда мукофотларни топшириш маросими ўтказилди\nПрезидент Шавкат Мирзиёевнинг қатор фармонларига мувофиқ, мустақиллигимизнинг 29 йиллиги арафасида бир гуруҳ юртдошларимиз фахрий унвонлар, орден ва медаллар билан тақдирланган эди. Бугун, 28 декабрь куни Кўксаройда мукофотларни топшириш маросими бўлди.\nАйни кунларда жойларда юзлаб ҳамюртларимизга ана шу фахрий унвон, орден ва медаллар тантанали равишда топширилди. Давлатимиз раҳбари мукофотланган барча ватандошларимизга йиғилганлар номидан табрик йўллади. Шундан сўнг мукофотлар тантанали равишда топширилди.\nМукофотланганлар юксак эътибор учун давлатимиз раҳбарига миннатдорлик билдирди. Маросимда давлат ва жамоат ташкилотлари раҳбарлари, меҳнат фахрийлари, зиёлилар, ёшлар иштирок этди. «Замин» янгиликларини «Вконтакти»да кузатиб боринг\nЯнгиликлар » Жамият » Кўксаройда мукофотларни топшириш маросими ўтказилди


ЎзА - Ёшларни “Темурбеклар мактаби”га қабул қилиш шартлари қандай?\n06.01.2018 14:33 Чоп этиш версияси\nЁшларни “Темурбеклар мактаби”га қабул қилиш шартлари қандай?\nПрезидентимизнинг 2017 йил 5 июлдаги “Ёшларга оид давлат сиёсати самарадорлигини ошириш ва Ўзбекистон ёшлар иттифоқи фаолиятини қўллаб-қувватлаш тўғрисида”ги фармони қабул қилиниши ўтган йили мамлакатимиз ҳаётидаги муҳим воқеалардан бўлди. Фармон бандларидан бирида “Буюк давлат арбоби ва саркарда Соҳибқирон Амир Темурнинг Ватанга садоқат, эл-юртни ардоқлаш, мардлик, фидойилик ва адолатпарварлик каби юксак фазилатлари ёш авлод учун ўрнак бўлиб хизмат қилишини инобатга олган ҳолда, республиканинг барча ҳарбий академик лицейларига “Темурбеклар мактаби” номи берилсин”, деб белгиланган.\nВатан ҳимоячилари куни арафасида ЎзА мухбири Ўзбекистон Республикаси Миллий гвардиясининг Тошкентдаги “Темурбеклар мактаби” директори ўринбосари, подполковник Қамбарали Азизов билан ўқув масканига янги ном берилганидан сўнг амалга оширилаётган улкан ўзгаришлар тўғрисида суҳбатлашди.\n– Ёдингизда бўлса, Тошкентдаги “Темурбеклар мактаби”га янги ном берилиши муносабати билан ўтган йили сентябрь ойида ўтказилган тақдимотда Ўзбекистон халқ артисти Теша Мўминовнинг Соҳибқирон Амир Темур образида ўқиган монологи тадбир иштирокчиларида катта таассурот қолдирган эди...\n– Ҳақиқатдан ҳам, таниқли санъаткорнинг чиқиши мазкур тантанали маросимнинг унутилмас воқеаларидан бири бўлган. Чунки Амир Темур ушбу монологи орқали кўз ўнгимизда Ватанини юксак қадрлайдиган, ўз халқига ғамхўр, унинг ҳимоясига ҳамиша тайёр, жасур ва адолатпарвар шахс сифатида намоён бўлади. Ёшларда ана шундай юксак фазилатларни тарбиялаш жамоамизнинг муҳим вазифасидир.\n– Мамлакатимиздаги ҳарбий академик лицейларни ислоҳ қилиш босқичлари ҳақида батафсил сўзлаб берсангиз.\n– Биринчи Президентимизнинг 2007 йил 22 майдаги "Ҳарбий академик лицейлар фаолиятини ташкил этишга доир чора-тадбирлар тўғрисида"ги қарорига мувофиқ, Тошкентда ҳарбий-телекоммуникация, Самарқандда ҳарбий-қурилиш, Фарғонада ҳарбий-техник, Урганчда ҳарбий-юридик соҳаларга ихтисослашган академик лицейлар ташкил этилди.\nУшбу ҳужжатга мувофиқ, лицейлар юртимиздаги олий ўқув юртларига бириктирилди. Булар: пойтахтимизда – Муҳаммад ал-Хоразмий номидаги Тошкент ахборот технологиялари университети, Самарқандда – Самарқанд давлат архитектура-қурилиш институти, Фарғонада – Фарғона политехника институти, Урганчда – Урганч давлат университети.\nПрезидентимиз Шавкат Мирзиёевнинг 2017 йил 5 июлдаги фармонига мувофиқ, барча академик лицейларга “Темурбеклар мактаби” номи берилди ва улар Ўзбекистон Республикаси Миллий гвардиясига топширилди.\nДавлатимиз раҳбарининг ушбу фармони тарихий воқеа бўлди, деб ҳеч муболағасиз айта оламан, негаки унда ёшларнинг жамиятимиз ҳаётидаги ўрнини оширишга хизмат қиладиган кўп вазифалар белгиланган. Яқинда Ўзбекистон Республикаси Олий Мажлиси Сенати Қонунчилик палатаси томонидан қабул қилинган “Келажак бунёдкори” медалини таъсис этиш тўғрисида”ги қонунни маъқуллади.\n– Ўқув масканига янги ном берилганидан сўнг таълим жараёнида қандай ўзгаришлар рўй берди?\n– Табиийки, буюк аждодимиз Соҳибқирон Амир Темурнинг ҳарбий-маънавий меросини ўрганишга бағишланган машғулотлар ҳажми оширилиши муносабати билан ўқув режаси ва дастурларига жиддий ўзгартишлар киритилди. Ҳар йили анъанавий тарзда “Амир Темур авлодларимиз” номли спорт мусобақалари ўтказилмоқда.\nТаълим даргоҳимизнинг ўқув-моддий базасини янги плакатлар, кўргазмали воситалар, турли адабиётлар билан бойитишда Ўзбекистон Республикаси Олий ва ўрта махсус таълим вазирлиги Ўрта махсус, касб-ҳунар таълими марказининг ҳиссаси катта бўлди.\n– Ёшларни Миллий гвардиянинг Тошкентдаги “Темурбеклар мактаби”га қабул қилиш шартлари қандай?\n– Барча ана шундай ўқув масканларида, улар қаерда жойлашганидан қатъий назар, Тошкент, Самарқанд, Фарғона ёки Урганчда бўладими, қабул қилиш шартлари бир хил. Мактабимизга умумтаълим мактабининг 9-синфини тугатган, уч саралаш босқичидан ўтган ёшлар қабул қилинади. Биринчи – дастлабки босқич яшаш жойидаги мудофаа ишлари бўлими томонидан ўтказилади. Иккинчи босқич – вилоятлар мудофаа ишлари бошқармаларининг ҳарбий профессионал саралаш босқичи ва учинчиси – давлат тест синовларидир. Тест синовлари “Темурбеклар мактаби”да бўлиб ўтади. Табиийки, номзодлар ҳарбий хизмат учун соғлом бўлиши лозим.\nДавлат имтиҳон комиссиясининг қарорига мувофиқ, хизмат бурчини адо этиш чоғида ҳалок бўлган ҳарбий хизматчилар, ҳуқуқни ҳимоя қилиш органлари ходимларининг фарзандлари – тегишли идора ёки вазирликнинг ёзма илтимосномасига кўра синовнинг биринчи босқичидан ўтган ёшлар тест синовларидан озод этилиши мумкин.\nШунингдек, халқаро ва фан олимпиадалари, Ўзбекистон Республикаси Халқ таълими, Маданият вазирликлари, Жисмоний тарбия ва спорт давлат қўмитаси томонидан ўтказилган турли мусобақалар ғолиблари ҳам Ўзбекистон Республикаси Олий ва ўрта махсус таълим вазирлигининг Ўрта махсус, касб-ҳунар таълими маркази гувоҳномасига эга бўлган ҳолда, тест синовларидан озод этилади.\n– “Темурбеклар мактаби” ўқув маскани мавқеининг ошиши муносабати билан унинг ўқитувчилар таркибига номзодларни қабул қилиш талаблари қай даражада ўзгарди?\n– Албатта, бу борада ҳам талаблар ошди. Чунки ёшларда Ватанга садоқат, мардлик, фидойилик ва одиллик каби юксак инсоний фазилатларни тарбиялашда устознинг ўзи барчага ўрнак бўлиши лозим. У камида ўн йиллик педагогик фаолиятга эга, ижодий изланувчан, юксак маънавиятли инсон бўлиши, соғлом турмуш тарзига амал қилиши ва мақолалари билан оммавий ахборот воситаларида иштирок этиб бориши лозим.\n“Темурбеклар мактаби” бўлим қўмондонлари лавозимига кадрлар шартнома асосида хизмат қилаётган ҳарбий хизматчилар, Қуролли Кучлар томонидан “Энг яхши касб эгаси” унвони учун ўтказиладиган танлов ғолиблари ҳамда ҳарбий округлар Сержантлар тайёрлаш мактабини битирган мутахассислар орасидан танлаб олинади.\n– Ўқувчиларингиз учун “Темур тузуклари”нинг қайси шиори энг муҳим саналади?\n– “Куч – адолатдадир”. Мактабимиз ўқувчилари спорт залларида мунтазам шуғулланади, лекин айни пайтда улар куч фақатгина адолат ва унинг ҳимояси йўлида ишлатилиши лозимлигини доимо ёдда сақлайди. Буюк Амир Темур номига муносиб бўлишга интилишимизнинг боиси ҳам шунда.


Эҳ, ҳәзирги жаслар, ҳәзирги жаслар » Zlixa Orazimbetovanin' jeke veb sayti\nЖумыс бабы көпшилик ўақтымыз адамлар арасында, жәмийетшилик ишинде өтетуғын болғанлықтан гейде қәлеп, гейде тосыннан жасы үлкен ақсақалларымыздың бүгинги турмысымызға, өмир ағымына жасаў шараятларымызға, сиясатқа көбинесе жаслар ҳаққындағы ой-пикирлерин еситип қаламыз. Дурыс, ҳәр кимде ҳәр қыйлы пикирлер, ҳәр кимде ҳәр түрли түсиник. Лекин, соларды өлшестирип тәрезиге тартсақ, пәлле тең келе бермейди. Себеби көпшилик жағдайда жасларға деген өкпе-гийнени еситемиз. Мениңше олардың айтажақ гәплери, пикирлери белгили өзбек шайыры Еркин Вахидовтың «Ҳәзирги жаслар» деген қосығының мына қатарларында жәмленген сыяқлы.\n- Ғарры талға сүйеп,\nАқсақал сыпаға әсте жамбаслар,\nҚыялдан өткизер кексе дүньяны,\nЭҳ, ҳәзирги жаслар,\n«Уҳ» тартып әсте.\nСәл-пәл шымырылар ақ түскен қаслар,\nБиз де жас болғанбыз бир мәҳәл,\nӨзгешелеў шықты ҳәзирги жаслар.\nЕси енер ме екен булардың бир күн,\nКим биледи қашан ақыл тоқтатар,\nАўыр күн көрмеди\nБәлки соның ушын,\nБиз жаслар ҳаққындағы жасы үлкенлеримиздиң өкпели пикирлерин тыңлап еситкенбиз, шынында буны мойынлағымыз келмейди. Өзлеримизше яқ бес бармақ тең емес леп жубатамыз. Лекин ҳақыйқатында да самал болмаса шөптиң басы қыймылдамайтуғынын да умытпаўмыз керек. Бизиңше ҳәр бир исте Адам өзин ақлай алғаны жақсы Бирақ бул айыбыңды мойынлама дегени емес өзлеримизди ақлап бүгингиниң жасларының да жақсы тәреплери де унамлы ҳәм қаҳарманлық ислери де арамызда мийрим-пәпәәтли, қайыр-сақаўатлы ҳәм адамгершиликли жаслар да көп деп қарсыласқымыз келеди. Өйткени шынында да солай, буны бийкарлаў мүмкин емес. Лекин келиң усындай бәсекени бүгинше қойып бир текшее пәске түсейик те оңлы-солымызға нәзер таслайық себеби ата-бабамызда сабырлылық түби Сары алтын сарғайған жетер муратқа деген гәп бар. Жоқарыдағы Еркин Вахидовтың қосық катарларын келтирип өткенлдеги мақсетим жасы үлкенлеримиз жаслар ҳаққында ҳәмийше жаман көз-қараста деў емес. Жақсысы келиң қосықты даўамлайық:\nҚызық булалдың дейди,\nЫрасын айтсам онша жақпаған еди,\nАталарға бизиң шерим камзол ҳәм.\nБәйналминал айтып, байрақ көтерип\nКөшеге шыққанда ҳөктем тең қорлар.\nКекселер деген еди, жолдан қайтарып,\n-Не бәле баслап жүр,\nШынында да ҳәр бир дәўирдиң өз ағымы, өз сиясаты, өз жаслары болады. Заманына қарап жаслардың кийген кийимлери де, қосықлары да өзгерип барады. Өйткени жаслардың өз талғамындағы қосық ҳәм кийимлериниң сол заман кекселерине ерси көрингени сыяқлы ҳәзирги жасларымыздың да заманагөй қосықлары менен кийимлериниң ҳәзирги кекселеримизге унамаўы мүмкин. Себеби ҳәр заманның жаслары өз заманына ылайық жасаўға талпынады. Пикирлеў шеңберлери менен көз-қараслары да солай масласып барады. Мәселен олар эстрадалық шоқ, шаўқым сүренли қосықларды унатады. Сонлықтанда жаслар топланысқан жерлерде, байрамларда, тойларда сөзсиз эстрада намалар жаңлайды. Жасы үлкенлеримиз болса өзлериниң жаслық дәўирлериндегидей косықларды күсейди. Олардың дәўирлеринде, әлбетте үйлениў тойларында машинелерде сейил етиў, минидискте қосық айтыў,видео камераға түсиў дәстүрлери болмаған, ал оның орнына келинде ат арбаларда узатып әкелиў ҳәўжар айтыў, қыз-жигитлер гештеги сыяқлы дәстүрлер болған. Усы жерде белгили журналист Ш.Уснатлиновтың газетада жәрияланған бир мақаласынан үзиндини дыққатыңызға усынбақшыман.\n«Өткен Наўрыз байрамларында көшеге шығып, үстилерине гөнетоз кийимлерди кийип, әбигер көринип жүрген жас адамларды көрип қаты налынғанымды жасыра алмайман. Қарап турсаң, тап жигирмаланшы жыллардың бир неше адамларын жасырып қойған жеринен әкелип, мына аламанға қосып жибергендей болып көринди. Улыўма алғанда миллийлик дегенди өзлеримиздиң көргенимизден берги жағынан излей бермей, теренирек ой жуўыртыўымыз керек. Бизиңше ата-бабаларымыз Наўрызлық гөжени мәслигенине ишпеген, дуўым журтқа палаў асып жеткериўге шамасы жетпегенликтен, дүньядағы ең аңсат, ең арзан ҳәм ең витамини аз аўқат пенен байрамлаўға мәжбүр болған.»\nЕнди айтың, миллийлик, ата-бабаларымыздың салт-дәстүрлери болған екен деп усы компьютерлескен, техникалық жақтан раўажланған бир заманда ат арбаларға қайтыў мүмкин бе? Миллиц мәдениятымызды ата-бабаларымыздың салт-дәстүрлерин умытпаўымыз керек шығар, бирақ цивилизациядан кейин шегинип болмайды. Демек, раўажланған заманымызға сай, дәўир руўхы менен тең қадем таслаў тек жаслар ушын емес, ал ҳәр бир инсанға тән қубылыс. Миллий дәстүрлеримизди, миллий қосықларымызды, миллий мәдениятымызды сақлап қалған ҳалда жаңаланып, жасарып барыў зәрүр. Дәўир нәпеси менен жасаў инсаныйлық жетискенлик есапланады.\nШайыр Э.Вахидовтың қосығынан усындай жуўмаққа келиў мүмкин. Сонлықтан пикиримизди қосық пенен жуўмақласақ:\nБәлки пайда болар жасалма қуяш,\nСол ўақыт Ким билсин,\nДемек, ҳәр бир дәўирдиң өз қосықлары, өз жаслары болыўы тәбийий қубылыс.\n04 апреля 2015 15:24 1010 рет көрилди Комментариялар: 0 Принтер


“Буюк давлатчилик кайфияти” очиқ юзага чиқяптими?\nМосквада нашр этилувчи “Военно промышленный курьер” газетаси Россия яқин хориж мамлакатларига нисбатан сиëсатини “қатъийлаштириши шарт”лигини иддао қилди.\nМақолада Россия собиқ совет республикаларига иқтисодий ва ҳарбий жиҳатдан катта ëрдам кўрсатаëтгани, лекин бу давлатлар Россия билан тиғиз ҳамкорлик қилиш ўрнига ривожланган Ғарб давлатларига интилаëтгани турли статистик маълумотлар орқали таҳлил этилган.\nМақолада Ўзбекистон ҳақида ҳам сўз боради.\n“2005 йилда Андижон исëнини бостирган Ўзбекистон ҳукуматини фақатгина Россия қўллаб-қувватлаган эди. Ҳақли савол туғилади: Нега энди Россия Грузияга нисбатан қатъий сиëсат олиб бораëтганда Тошкент уни қўлламаяпти?” дейилади мақолада.\n“Россия Грузияга қарши санкцияларни кучайтириши зарур. Россия бундай сиëсатни Коллектив хавфсизлик шартномаси ташкилотидаги ўз ҳамкорларидан талаб қилишга, ҳа, айнан талаб қилишга ҳақлидир”, деган хулоса билан якунланади мақола.\nРоссия матбуотида бундай фикр биринчи марта айтилаëтгани йўқ. Бу каби таҳлилларни деярли ҳар бир рус газетасининг ҳар бир сонида кузатиш мумкин. Шунинг учун ҳам бундай фикрловчилар нуқтаи назарини тўлароқ англаш мақсадида “Военно промышленный курьер” газетаси бош муҳаррири Игорь Коротченко билан боғландик.\n“КХШТ доирасида биз келишилган тарзда қарорлар қабул қилишимиз зарур, деб ҳисоблайман. Айни пайтда бу ташкилотнинг қўшма ҳарбий кучларини ташкил этиш масаласи ҳам пишиб етилди. Бу қўшин Россия билан ҳамкорликда Жанубий Осетияда бўлгани каби можароларни бартараф этишда иштирок этган бўлар эди. Бундай иштирок МДҲга аъзо ҳар бир давлатга ўз манфаатларини ҳимоя қилиш имкониятини кенгайтирган бўлур эди”,- деди Игорь Коротченко.\nУнинг таъкидича, Россиядан иқтисодий ва молиявий ëрдам олаëтган ҳар бир давлат унинг сиëсатини қўллаб-қувватлашга мажбур.\n“МДҲ аъзолари Россиянинг Грузияга нисбатан олиб бораëтган сиëсатини тушуниши шарт, деб ўйлайман. Чунки биз молиявий жиҳатдан ҳам, ҳарбий жиҳатдан ҳам КХШТга аъзо бир қатор давлатлар манфаати ҳимоясини таъминлаяпмиз. Шунинг учун ҳам Россия бу давлатларнинг Грузияга нисбатан позицияси ўзиники билан бир хил бўлишини талаб қилишга ҳақлидир”,- деди Игорь Коротченко.\nБироқ москвалик яна бир таҳлилчи Санобар Шерматова айни пайтда расмий Кремль турли ташкилотлардаги собиқ постсовет ҳамкорларидан муайян шартларни бажаришни талаб қилиш салоҳиятига эга эмас, деб ҳисоблайди.\n“Қачонлардир 90-йиллар бошларида Москва қўмондонлик пункти вазифасини ўташга ҳаракат қилди ва сиëсий таъсир ўтказиш ниятида ўз атрофига постсовет давлатларни жипслаштиришга уринди. Россия мана шунга ҳаракат қилди. Аммо бир қатор сабаблар билан Кремль ўз ниятига эриша олмади. Бугун постсовет давлатларни Россия билан бирлаштириб турган нарса сиëсат эмас, мутлақ иқтисодий манфаатлардир”,- дейди Санобар Шерматова.\nУ ўз сўзини давом эттирар экан: “Қолган давлатлар нафақат Россия, балки ўзаро алоқалардан манфаатдордир. Масалан, Тожикистонга энг кўп ëрдам кўрсатган давлат ЕИ ëки Россия эмас, Беларус экан. Шундан келиб чиқадиган бўлсак, ҳар бир давлат иқтисодий жиҳатдан ўзаро чамбарчас боғланган ва бу ўринда Россия талаблари билан ҳисоблашишга мажбур бўлувчилар деярли йўқ даражада”,- деди.


Фермернинг қандолатпазлик цехи / ADOLAT ижтимоий-сиесий газетаси\nТайлоқ туманида аграр соҳани ривожлантиришда, боғдорчилик, узумчилик ва сабзавотчиликда интенсив технологияларни қўллаб юқори ҳосил ва даромад олишда ёш фермерлар ташаббускор бўлишмоқда. Туманнинг “Сочак” қишлоғида жойлашган “Чаросой Шоҳрухбегим” фермер хўжалиги раиси Жаҳонгир Бердиев ана шундай изланувчан ёшлардан.\nЖаҳонгир уста боғбонлар маслаҳатига амал қилиб, 4,5 гектар майдонда интенсив боғ ташкил этди. Серҳосил ва тезпишар ток, олма, гилос кўчатларини саралаб экди. Кўчатлар агротехника қоидалари асосида парваришланаётгани туфайли боғ ва токзорлар мўл ҳосилдан нишона бермоқда. Тадбиркор йигит дала-деҳқончилик юмушлари билан кифояланмай, ўз фермер хўжалиги ҳудудида қандолатпазлик цехи ҳам очди. Бу ерда айни пайтда 8 киши доимий иш билан банд. Савдо тармоқларига ҳар куни 500-600 килограмм 15 турдаги сифатли маҳсулот етказиб берилмоқда. Шу биргина қўшимча корхона ҳисобига фермер ойига 30-40 миллион сўм даромад топмоқда. Жаҳонгир Бердиев дастлабки ютуқлардан руҳланиб, шу йилнинг ўзидаёқ асаларичилик, балиқчиликни йўлга қўйиш орқали фермер хўжалигининг молиявий имкониятларини янада кенгайтириш ниятида.\nҚишлоқ хўжалиги равнақи йўлида...\nМамлакатимизда қишлоқ хўжалигини ривожлантириш борасида амалга оширилаётган ислоҳотлар замирида соҳани модернизациялаш, замонавий техника ва технол...\nИхтирочиларнинг янги қурилмаси...\nАндижон вилоятида зукколиги ва билимдонлиги билан тенгдошларига намуна бўлиб келаётган йигит-қизлар кўпчиликни ташкил этади. ...\nЎзбекистон “Адолат” СДП Қарши шаҳар кенгаши фаоллари ва депутатлар “Буюк Турон” маҳалла фуқаролар йиғини ҳудудидаги хонадон...


ИнтерФУТБОЛ :: Футболчи ўзидан қониқмаслиги керак…\nФутболчи ўзидан қониқмаслиги керак…\nНиҳоят, муайян танаффусдан сўнг Coca Cola Суперлига баҳслари давом эттирилди. 2-турга «Қизилқум» ва АГМК ўртасидаги учрашув билан старт берилди. Таъбир жоиз бўлса, ҳар икки жамоа аъзолари майдонда бор кучларини ишга солишди, сезиларли иштиёқ билан тўп суришди. Чунончи, чемпионат бошидаги ғалаба қадри жуда баланд, айниқча, жамоага қўшимча куч ва ишонч бағишлаши нуқтаи назаридан. Хуллас, кескин курашлар ва вазиятларга бой бўлган ўйинда «Қизилқум» легионерларнинг аниқ ҳаракатлари эвазига 3 очкони ўз томонига оғдирди. Дастлаб никарагуалик Смит Медина ўта тезкор гол муаллифига айланди, кейин, иккинчи бўлимда грузиялик Элгужа Григалашвили бирин-кетин 2 бора ўзини кўрсатиб, мезбон жамоа ғалабасини таъминлади. Шу куни «Қизилқум» сафида легионерлардан ташқари, ҳимоячи Муҳсин Убайдуллаев ҳам алоҳида ажралиб турди. Хуллас, биз ўйиндан сўнг уни суҳбатга тортдик.\n- Муҳсин, дастлаб учрашув ҳақидаги умумий таассуротларингиз билан ўртоқлашсангиз...\n- Илк турда анча яхши ўйнаганимизга қарамай, дуранг натижа билан чекланган эдик. Шу сабаб ҳам, бугун ғалаба қозонмасак бўлмасди. Ўйлайманки, мухлисларимиз олдидаги қарзни узиш баробарида чиройли футбол кўрсатишни ҳам уддаладик. Муҳим учрашувдаги ушбу ғалаба йигитларни янада кучли иштиёқ билан тўп суришга ундаса, ажабмас.\n- АГМК бош мураббийи Миржалол Қосимов ўйиндан сўнг «Қизилқум» тартибли ҳимоя эвазига ғалаба қозонганини таъкидлади. Аслида режа қандай эди?\n- Ўз майдонимизда ўйнар эканмиз, биздан ҳамиша майдонда биринчи рақам остида ҳужумкор футбол намойиш этиш талаб этилади. Хусусан, ортда қолган ўйинга қаратилган тайёргарлик жараёнида ҳам ҳужумкор услуб устида кўпроқ ишладик. Ҳа, биринчи бўлимда кўпроқ ҳимояда ишлашимизга тўғри келгани рост. Ўзи футболнинг оддий қоидаси шу - ҳар қандай жамоа рақиб ҳаракатига қараб, ўйин ташкил қилади. Муҳими, танаффусдан кейин ташаббусни тўлиқ қўлга олиб, асосан ҳужумда вақт ўтказдик. Шу тариқа рақиб ҳимояланишдан бўшамай қолди. Якунда 3 очкога эга чиққанимиз шу ҳужумкорлик маҳсули, албатта.\n- Бироқ жамоангиз дастлабки дақиқаларда анча қийналди. Нима, бошидан ҳужумкорликка зўр беришнинг иложи йўқмиди?\n- Ўз майдонимизда «Андижон»ни енголмаганимиз учунми, майдонда бироз босим остида ҳаракатландик. Зеро, жамоамизни ғалабадан бошқаси асло қониқтирмасди. Демоқчиманки, 3 очко олиш шартлиги бошида маълум даражада халақит берди. Танаффусда мураббийлар эркинроқ тўп суришимиз кераклигини уқтиришди, руҳлантиришди. Натижада иккинчи 45 дақиқаликда кўрсатмаларни тўлиқ бажариб, ўз ўйинимизни кўрсата бошладик.\n- Смит Медина ҳақида нима дея оласиз. Дейлик, машғулотлар жараёнида никарагуалик легионернинг маҳаллий футболчилардан устун жиҳатлари сезилмоқдами?\n- Смитнинг машғулотлар давомида қандай ишлашига қараб, савияси чакки эмаслигини осонгина пайқаш мумкин. Унинг асосий устунлиги - бу юқори тезлиги. Чемпионатимиз энди бошланди, демак, мухлисларимиз никарагуаликдан голлар кутаверишсин.\n- Умуман, бу сафар «Қизилқум» кучли ўйнадими ёки аксинча, АГМКнинг ҳаракатлари қовушмади?\n- Ҳозир бир жамоани кучли, иккинчисини кучсизга чиқариш мантиқан тўғри эмас. Одатда савия жиҳатидан нисбатан тенг кучли жамоалар тўқнашувида қайси томон вазиятлардан унумлироқ фойдаланса, ўша ғалаба қозонади. Хуллас, бугун имкониятлардан самара чиқарганимиз ҳисобига устун келдик. Бор гап шу.\n- Ўз ҳаракатларингиздан нечоғли қониқдингиз?\n- Йўқ, футболчи ҳеч қачон ўз ўйинидан қониқмаслиги керак. Акс ҳолда, ўсишдан тўхтаб қолади. Одатда ҳаракатларимни атрофлича таҳлил қиламан, аммо ўзимга баҳо бермайман. Ўйинимда камчиликлар борлигини ҳам яхши биламан, ҳали турли жиҳатлар бўйича ўсишим, бунинг учун тинмай ишлашим керак. Қисқаси, изланиш ва астойдил меҳнат қилишда давом этаман.